Οι Έλληνες του Πόντου και η Δυτική Αρμενία - Opus of N. Lygeros\nΈχοντας υπόψη την πρόοδο της απελευθέρωσης της Δυτικής Αρμενίας, οι Έλληνες του Πόντου βλέπουν ότι είναι σημαντικό για αυτούς να συμμετέχουν ενεργά σε αυτή τη μάχη της Δικαιοσύνης. Έτσι οι Αρμένιοι και οι Έλληνες ενώνονται για να ζήσουν ελεύθεροι στην Δυτική Αρμενία. Πρόκειται για την εφαρμογή των διατάξεων της Συνθήκης των Σεβρών που αντιπροσωπεύει τη μόνη αυτής της εποχής που σέβεται πραγματικά τα θύματα της γενοκτονίας. Πράγματι, πέρα από την απλή διαδικασία διόρθωσης, η επιστροφή στα πάτρια εδάφη, συνιστά όχι μόνο έναν στρατηγικό στόχο, αλλά επίσης τη συνέπεια της εφαρμογής των δικαιωμάτων των αυτόχθονων λαών. Πρόκειται επιπλέον για ένα στρατηγικό μείγμα που επιτρέπει τη σύγκλιση στρατηγικών που είναι σίγουρα διαφορετικές λόγω της ιστορικής τους προσέγγισης αλλά που έχουν τον ίδιο σκοπό: να μάχονται ενάντια στη βαρβαρότητα της κατοχής, εκπροσωπώντας για τους Έλληνες του Πόντου μία συνέχεια των διεκδικήσεών τους, που δεν θεωρούν ότι η αναγνώριση της γενοκτονίας είναι το τελικό σημείο. Αντιθέτως πρόκειται για την αφετηρία που πρέπει να φέρει καρπούς με την παρουσία των επιζώντων στη γη από την οποία εκδιώχθηκαν αποκλειστικά λόγω του κρατικού ρατσισμού. Οι Αρμένιοι και οι Έλληνες του Πόντου ζούσαν εδώ και αιώνες στα ίδια εδάφη χωρίς ποτέ να έχουν εντάσεις μεταξύ τους, γιατί ήταν θεμελιακά φτιαγμένοι για να συνεννοούνται. Αυτοί οι δύο λαοί μαζί με τους Ασσύριους έχουν υπάρξει θύματα της ίδια βαρβαρότητας, έτσι η Δυτική Αρμενία είναι καθήκον μνήμης. Δεν είναι μια πράξη εκδίκησης αλλά μια πράξη δικαίου. Γιατί οι επιζώντες δεν έδωσαν ζωή μόνο στους αθώους αλλά επίσης και στους Δίκαιους που γνωρίζουν πώς να μάχονται ενάντια στη γενοκτονία της μνήμης. Η Δυτική Αρμενία πρέπει να είναι ελεύθερη και γι’ αυτόν τον λόγο πρέπει να απελευθερωθεί. Είναι μέσα σε αυτό το πλαίσιο που οι Έλληνες του Πόντου βλέπουν έναν ρόλο να παίξουν για να υποστηρίξουν αυτό το αρμενικό ζήτημα που είναι επίσης και δικό τους, εφόσον ο Ελληνισμός μάχεται πάντα από την πλευρά των αθώων και από την πλευρά των Δίκαιων, ενάντια στη βαρβαρότητα που προσπαθεί να καταπατήσει τα Δικαιώματα της Ανθρωπότητας.


Το νέο teaser video του Game of Thrones! | Aggouria.netAggouria.net\nΤο νέο teaser video του Game of Thrones!\nby aggouria | 15/02/2016 14:51\nΑυτό που περίμεναν τόσοι fans με μεγάλη αγωνία έφτασε! Χθες βράδυ βγήκε το πρώτο teaser video του Game of Thrones για την 6η σεζόν, που όπως αναμένεται θα είναι συγκλονιστική!\nΠρόκειται για ένα βίντεο που διαρκεί περίπου ενάμιση λεπτό, αλλά φέρνει μεγάλη αναστάτωση και κάνει κάθε οπαδό της σειράς να αναρωτιέται τι θα γίνει στη συνέχεια! Για να μην μείνουμε, όμως, μονάχα στα λόγια, εδώ σας έχουμε το video με ελληνικούς υπότιτλους!\nΔες επίσης:Game of Thrones : 20 φωτογραφίες από την 6η σεζόν!\nΌπως βλέπουμε στο video, βρισκόμαστε στο Hall of Faces, όπου οι faceless men χρησιμοποιούν μαγικά ξόρκια και το δέρμα από το πρόσωπο των νεκρών για καμουφλάζ. Ξεκινώντας, βλέπουμε τον χώρο όπου βρίσκονται τοποθετημένα τα πρόσωπα και μετά έχουμε κοντινά στα πρόσωπα βασικών χαρακτήρων της σειράς που μας έμειναν αξέχαστοι, μαζί με μια φράση που έχουν πει και χαρακτηρίζει την ζωή τους.\nΑρχικά βλέπουμε το πρόσωπο του Eddard Stark, που πέθανε στην πρώτη σεζόν να μας δηλώνει πως ο άνδρας που επιβάλει την ποινή πρέπει να εκτελέσει και την ποινή. Είναι μια φράση από την πρώτη φορά που τον βλέπουμε στην σειρά, όταν εκτελεί ένα λιποτάκτη από την νυχτερινή φρουρά.\nΈπειτα, βλέπουμε τον γιο του , Rob Stark, που πέθανε στην τρίτη σεζόν, στον «Κόκκινο Γάμο», ένα επεισόδιο που συγκλόνισε κάθε θεατή! Μας λέει πως κερδίζει κάθε μάχη , αλλά χάνει τον πόλεμο, όπως και τελικά έγινε.\nΤο τρίτο πρόσωπο είναι αυτό της Catelyn Stark, που μαζί με τον γιο της πέθανε στον «Κόκκινο Γάμο». Η φράση της είναι αυτή που είπε στον γιο της, προτρέποντάς τον να καταλάβει το Casterly Rock: «Δείξε τους πους είναι να χάνουν ότι αγαπούν».\nΤέταρτο πρόσωπο, αυτό του Joffrey, ενός χαρακτήρα που μίσησε ο κόσμος και που όλοι χάρηκαν όταν πέθανε. Η φράση του είναι πως όλοι είναι δικοί του για να τους βασανίζει, μια φράση που χαρακτηρίζει το πόσο σκληρός ήταν και πως ταλαιπωρούσε τον κόσμο.\nΠέμπτο πρόσωπο στη σειρά είναι αυτό του John Snow! Αν έχει πεθάνει είναι όντως μυστήριο, γιατί στο τέλος της πέμπτης σεζόν βρίσκεται μαχαιρωμένος από τους συντρόφους του στο χιόνι. Μας προειδοποιεί πως η Μακρά Νύχτα έρχεται και οι νεκροί έρχονται μαζί της! Το teaser αυτό έρχεται να δώσει κάποιο φως καθώς οι φράσεις που έχουν ειπωθεί είναι όλες από νεκρά πρόσωπα, οπότε θα μπορούσαμε να πούμε πως όντως, o John Snow είναι νεκρός. Οι υποστηρικτές του ελπίζουν σε ένα θαύμα, δεδομένου ότι η Melisandre πήγαινε στο Castle Black την ώρα που δολοφονούνταν ο John Snow. Ίσως να έχουμε και εδώ μια ανατρεπτική εξέλιξη, καθώς βασισμένοι σε ένα παιχνίδι, πολλοί πιστεύουν πως η ψυχή του John Snow θα παγιδευτεί μέσα στον λύκο του, επειδή θα είναι πολύ αργά για να μπει στο σώμα του μετά από την παρέμβαση της Melisandre.\nΚαι άλλοι αγαπημένοι χαρακτήρες!\nΣυγκλονιστικό είναι πως μετά από τον John Snow, βλέπουμε τα πρόσωπα άλλων αγαπημένων χαρακτήρων, όπως του Tyrion, της Sansa , της Deanerys , της Arya, του Jaime και της Cersei. Βέβαια, αυτό δεν σημαίνει πως θα πεθάνουν όλοι τους. Αποτελεί μια υπενθύμιση πως κάθε χαρακτήρας αυτής της σειράς είναι πιθανό να πεθάνει. Και καλό είναι όντως να το έχουμε στο μυαλό μας αυτό. Valar morghulis!\nGame of Thrones : 20 φωτογραφίες από την 6η σεζόν!: https://www.aggouria.net/game-of-thrones-6i-sezon-fotografies-nea-sezon/\nSource URL: https://www.aggouria.net/new-teaser-video-game-of-thrones/


Ο πρωθυπουργός της Βαυαρίας Markus Söder βλέπει μια πρώτη επίδραση των μέτρων με βάση τα κρούσματα στο κρατίδιο της Βαυαρίας.\n“Αν κοιτάξετε τα περιστατικά σήμερα, θα δείτε ότι αυξάνονται γενικά στη Γερμανία και μειώνονται ελαφρώς στη Βαυαρία. Και αυτή είναι μια τάση που παρατηρείται εδώ και λίγες ημέρες”, δήλωσε ο επικεφαλής του CSU τη Δευτέρα στο ZDF “Morgenmagazin”. Αυτό δείχνει “ότι τα μέτρα μας αρχίζουν να έχουν αποτέλεσμα”.\nΗ Βαυαρία είχε μερικούς από τους αυστηρότερους κανόνες, ακόμη και ένα “σκληρό lockdown” στα hotspot κορωνοϊού. Αλλά τώρα χρειάζονται οι ίδιοι αυστηροί κανόνες για ολόκληρη τη χώρα.\nΣτη Βαυαρία, για παράδειγμα, ισχύει ο κανόνας 2G για τα εστιατόρια, τις παμπ και τα μπαρ που πρέπει να κλείνουν στις 10 το βράδυ. Στα hotspot, τα ξενοδοχεία και τα εστιατόρια παραμένουν εντελώς κλειστά.


Αρχική σελίδαΤο μαρτύριο της σταγόνας για τον Γιώργο....\nΚαι το χαρακτηριστικό έγκειται στο ότι για πρώτη φορά στο στόχαστρο της κριτικής, στο κάδρο των ευθυνών, έχει τοποθετηθεί κι ο Γιώργος Παπανδρέου. Κι όχι μόνο από βουλευτές και κομματικά στελέχη, αλλά και απ' τις... δημοσκοπήσεις.\nΠράγματι, το έως πρόσφατα «ισχυρό χαρτί» της κυβέρνησης και του ΠΑΣΟΚ πλέον αμφισβητείται δεινώς, αλλά και έχει υποστεί σοβαρή φθορά. Και αυτό το καταδεικνύουν και έρευνες της κοινής γνώμης, ακόμα κι αυτές που γίνονται για λογαριασμό του Μαξίμου!\nΉδη άρχισαν να πέφτουν και οι πρώτες αποδοκιμασίες εναντίον του Γιώργου (τη βδομάδα που πέρασε, κατά τη διαδρομή του από Βουλή προς Μαξίμου), ενώ του ασκείται σοβαρή κριτική για:\n• Μεγάλο έλλειμμα πολιτικής διεύθυνσης στην κυβέρνηση, αλλά και στο κόμμα.\nΤα όσα συνέβησαν στη Βουλή, στις ομιλίες βουλευτών κατά τη συζήτηση για τον προϋπολογισμό, είναι ενδεικτικά της χαοτικής κατάστασης που επικρατεί.\nΠολλοί βουλευτές του ΠΑΣΟΚ άσκησαν σφοδρότατη κριτική στον προϋπολογισμό. Έφτασαν μέχρι να τον χαρακτηρίσουν αναξιόπιστο και ανεφάρμοστο!\nΕίχαν προηγηθεί οι «εξεγέρσεις» κατά τη συζήτηση του πολυνομοσχεδίου και η αιφνίδια (;) καταψήφισή του στη Βουλή απ' τον βουλευτή Βαγγέλη Παπαχρήστο, που είχε αποτέλεσμα τη διαγραφή του από την Κοινοβουλευτική Ομάδα.\nΌλα παραπέμπουν σε καζάνι που βράζει. Και δεν είναι μόνο οι διαφοροποιήσεις σε προγραμματισμένα νομοσχέδια ή σε συγκεκριμένες πρωτοβουλίες της κυβέρνησης.\nΕκεί που έχουν φτάσει τα πράγματα, η ηγετική ομάδα του Μαξίμου τρέμει ακόμα και για ένα τυχαίο, απρόβλεπτο γεγονός που μπορεί να είναι καταλυτικό. Για παράδειγμα, τι θα γινόταν αν αντί να τραυματιστεί απ' τους διαδηλωτές ο πρώην υπουργός Κωστής Χατζηδάκης, συνέβαινε κάτι χειρότερο; Κόλαση θα ακολουθούσε. Και η κυβέρνηση δεν θα άντεχε να την αντιμετωπίσει...\nΕπίσης, λένε, πώς μπορεί να προχωρήσει η κυβέρνηση, όταν έχει συγκροτηθεί ακόμα και «κίνημα» κατά του υπουργού Οικονομικών Γιώργου Παπακωνσταντίνου, τον οποίο βουλευτές και κομματικά στελέχη ούτε να δουν δεν θέλουν, όταν το επόμενο διάστημα θα κριθεί η τέταρτη δόση του δανείου απ' την «τρόικα» και θα πρέπει να προχωρήσουν σημαντικότατες αλλαγές που είναι της δικής του αρμοδιότητας, όπως το άνοιγμα των κλειστών επαγγελμάτων;\nΗ επανάσταση των... κολλήγων!\nΚάτι άλλο, που δείχνει ανάγλυφα ότι «έχει χαθεί η μπάλα», είναι και το ότι στις καθημερινές πλέον «επαναστάσεις», «εξεγέρσεις», πρωταγωνιστούν και βουλευτές... ξεχασμένοι, όχι γνωστοί.\nΚλασικά τέτοια παραδείγματα, ο Θ. Ρομπόπουλος ή ο Οδ. Βουδούρης.\nΔεν είναι δηλαδή μόνο οι «επώνυμοι» όπως η Βάσω Παπανδρέου.\nΒέβαια οι «άγνωστοι» αυτοί βουλευτές δεν κατατρύχονται απ' το άγχος της υπουργοποίησης, όπως οι «επώνυμοι».\nΚατατρύχονται όμως από άλλο άγχος. Αυτό της επανεκλογής τους. Το 2009, με τον εκλογικό του θρίαμβο, το ΠΑΣΟΚ εξέλεξε βουλευτές οι οποίοι κάτω από άλλες συνθήκες πολύ δύσκολα θα έβλεπαν Βουλή. Πρόκειται για τους αποκαλούμενους «οριακούς» βουλευτές. Τώρα διαβλέπουν ότι η επανεκλογή τους θα είναι από εξαιρετικά δύσκολη έως και απίθανη, αφού και ανεξάρτητα απ' το αποτέλεσμα των επόμενων εκλογών, όποτε γίνουν, τα ποσοστά του 44% δεν θα τα βλέπει ούτε με κιάλια το κόμμα τους! Οπότε δεν έχουν να χάσουν και πολλά, ακόμα κι αν διαγραφούν...\nΑυτή η «επανάσταση των κολλήγων», που διαμορφώνει ένα πολύ επικίνδυνο σκηνικό, αποτελεί ένα καθημερινό οξύ πρόβλημα για το επιτελείο του Παπανδρέου, αφού ποτέ δεν ξέρουν ποιος μπορεί να είναι ο επόμενος.\nΠολύ περισσότερο που η ανεξέλεγκτη κατάσταση πλέον έχει φτάσει μέχρι το Υπουργικό Συμβούλιο. Τα όσα συνέβησαν στην... προκαταρκτική συζήτηση του υπό κατάθεση νομοσχεδίου για το άνοιγμα των κλειστών επαγγελμάτων είναι ενδεικτικά της απώλειας κάθε ελέγχου (και) απ' τον πρωθυπουργό. Και το λέμε αυτό, επειδή αυτή η περιβόητη «ομάδα στρατηγικού σχεδιασμού» υπό τον Γιάννη Ραγκούση, που συγκροτήθηκε στον πρόσφατο ανασχηματισμό, πλέον έχει εκμετρήσει το ζην!\nΟύτε λειτουργεί (εννοούμε σοβαρή λειτουργία και όχι... μοίρασμα παραπολιτικών για να διευκολύνεται ο Ραγκούσης!), ούτε έργο παράγει, ούτε στοιχειωδώς σοβαρή πολιτική παρουσία έχει. Μηδέν στο πηλίκο!\nΈτσι βρήκαν την ευκαιρία υπουργοί, όπως ο Ρέππας, ο Καστανίδης, η Διαμαντοπούλου, να τα ρίξουν στον «τσάρο», ο οποίος έλαβε μεν την κάλυψη του πρωθυπουργού, αλλά είναι γεγονός ότι επί της ουσίας είναι πολιτικά ακάλυπτος στον λαό και στο εσωτερικό του ΠΑΣΟΚ.\nΑυτοί οι τριγμοί στο Υπουργικό Συμβούλιο δεν μπορούν επίσης να κρύψουν και τη διαλυτική κατάσταση στο εσωτερικό της κυβέρνησης, με τους υπουργούς να μην αναλαμβάνουν πρωτοβουλίες (πλην ολίγων εξαιρέσεων) και το συνολικότερο κλίμα να περιγράφεται ως εξής:\n- Κυβέρνηση χωρίς στρατηγική, υπουργοί χωρίς πρωτοβουλίες...\nΚουβέντες για εκλογές...\nΜέσα σε αυτό το «άρρωστο» κλίμα, εν όψει μάλιστα και ενός επερχόμενου «άγριου τριμήνου» για την 4η δόση του δανείου, εκ των πραγμάτων έχουν επανέλθει τα σενάρια περί πρόωρων εκλογών.\n«ΤΟ ΠΑΡΟΝ» ήδη απ' την προηγούμενη Κυριακή τα επεσήμανε, τα αποκάλυψε. Και στη συνέχεια πολλά ΜΜΕ έκαναν το ίδιο.\nΟι σχετικές εισηγήσεις για πρόωρες εκλογές μέχρι τις 4 Απρίλη, μέχρι δηλαδή τότε που ισχύει ακόμα η λίστα, είναι πολλές.\nΚαι απ' τους συνεργάτες του πρωθυπουργού αλλά και από στελέχη εκτός της στενής ηγετικής του ομάδας. Για παράδειγμα, στελέχη που ανήκαν στους συνεργάτες του Αντρέα ισχυρίζονται ότι δεν θα βρει ο Γιώργος καλύτερη ευκαιρία για να κάνει εκλογές. Ακόμα και παρά τη μεγάλη φθορά της κυβέρνησης και του ιδίου, συνεχίζει το ΠΑΣΟΚ να προηγείται, ενώ ουδείς είναι σε θέση να προβλέψει ότι κάτι τέτοιο θα συμβαίνει και έπειτα από λίγους μήνες. Ενώ δεν λείπουν και οι εκτιμήσεις, σύμφωνα με τις οποίες απ' το φθινόπωρο το ΠΑΣΟΚ θα βρίσκεται στη δεύτερη θέση, οπότε μέχρι τότε θα πρέπει να έχουν γίνει πρόωρες!\nΥπάρχει βέβαια και ο αντίλογος. Δηλαδή κάποιοι υποστηρίζουν ότι η λίστα είναι δίκοπο μαχαίρι, αφού διασφαλίζει μεν στον πρωθυπουργό τον έλεγχο της Κοινοβουλευτικής Ομάδας, αλλά κάθε άλλο παρά διασφαλίζει το ότι... θα τρέξουν, θα ενδιαφερθούν για τις εκλογές αυτοί οι οποίοι βάσει της λίστας δεν θα έχουν πιθανότητες εκλογής...\nΕπίσης, εκφράζεται η ανησυχία ότι αν γίνουν πρόωρες, μπορεί μεν να είναι πρώτο κόμμα το ΠΑΣΟΚ, αλλά κάθε άλλο παρά έχει διασφαλισμένη την αυτοδυναμία. Οπότε τι θα κάνει; Θα συγκυβερνήσει με την Ντόρα; Με τον Καρατζαφέρη; Με τον Κουβέλη; Και αν δεν είναι στη νέα Βουλή το κόμμα της Ντόρας;\nΑλλά, όταν υπάρχει τόση ανασφάλεια, τόση αγωνία, τόση αβεβαιότητα, ποια θα μπορούσε να είναι η εναλλακτική για μια κυβέρνηση παραπαίουσα;\nΕδώ, τονίζουν ορισμένοι που είναι σε θέση να γνωρίζουν, δεν ξέρουμε ούτε καν με τον Πάγκαλο τι θα γίνει, αν δηλαδή θα τα βροντήξει ή αν θα μείνει για να... φοβίζει αντίπαλους!


Έξι άκρως απόρρητα αεροσκάφη που έκρυβαν στην Area 51 - Πτήση & Διάστημα\nΟι ερημιές της «ανύπαρκτης» Area 51 στην νότια Νεβάδα ήταν ότι πρέπει για να κρύψει κανείς πράγματα. Ακόμη κι αν υπήρχαν υποψίες ότι εκεί συνέβαινε κάτι, η εντέχνως τροφοδοτούμενη παραφιλολογία περί UFO από τους ελάχιστους που γνώριζαν θα συσκότιζε ακόμη περισσότερο την κατάσταση. Οι άνθρωποι την δεκαετία του ’50 ήταν αρκετά αθώοι και η CIA ήξερε καλά την δουλειά της. Το κόλπο έπιασε.\nΣτο επίκεντρο θεωριών συνομωσίας εδώ και δεκαετίες, η Area 51 αναγνωρίστηκε ότι υπάρχει επισήμως ως στρατιωτική βάση από την αμερικανική κυβέρνηση μόλις το 2013, μετά τον αποχαρακτηρισμό σειράς απόρρητων εγγράφων της CIA σχετικά με το πρόγραμμα του κατασκοπευτικού U-2 βάσει του Νόμου του 2005 για την Ελευθερία της Πληροφόρησης. Πολλοί πιστεύουν ακράδαντα ότι η απομονωμένη βάση κρύβει μυστικά για εξωγήινους και UFO, με τους πιο hardcore οπαδούς τέτοιων θεωριών απόλυτα βέβαιους ότι εκεί βρίσκονται αποθηκευμένα συντρίμμια διαστημοπλοίων από άλλους κόσμους και «λείψανα άλιενς».\nΤώρα γνωρίζουμε πως πολλές από τις θεάσεις Άγνωστης Ταυτότητας Ιπταμένων Αντικειμένων σχετίζονταν με ό,τι πιο απόρρητο κι επαναστατικό πέταξε πάνω από την έρημο Μοχάβι, 80 μίλια βορειοδυτικά του Λας Βέγκας. Δεν είναι τυχαίο ότι όσο πιο προηγμένα ήταν τα «μαύρα προγράμματα» που διεξάγονταν εκεί, τόσο αύξαναν οι αναφορές για ΑΤΙΑ. Και αν κρίνουμε από το σχήμα ορισμένων αεροσκαφών που δοκιμάστηκαν υπό συνθήκες άκρας μυστικότητας, ίσως και… να είχαν δίκιο. Αυτά είναι έξι από τα πιο ενδιαφέροντα.\nU-2, η «Μαύρη Κυρία» της Κατασκοπίας: Το πρώτο από τα πλέον διάσημα κατασκοπευτικά αεροπλάνα όλων των εποχών έφθασε στην αποξηραμένη Groom Lake από τις εγκαταστάσεις της Lockheed στο Burbank με μεταγωγικό C-124 Globemaster ΙΙ, καλυμμένο με ύφασμα. Ήταν 24 Ιουλίου 1955. Στις 1 Αυγούστου το πρωτότυπο πραγματοποίησε την πρώτη πτήση του τύπου… κατά λάθος: το αεροσκάφος εκτελούσε με τον πιλότο δοκιμών Tony LeVier τεστ ταχείας τροχοδρόμησης όταν στους 70 κόμβους οι τεράστιες, σαν ανεμοπλάνου, πτέρυγες σήκωσαν το U-2 στον αέρα.\nΈκπληκτος, ο LeVier αποφάσισε να μην το ρισκάρει και κατέβασε το αεροπλάνο για προσγείωση αλλά χωρίς σημάδια στην επιφάνεια του «διαδρόμου» δεν μπόρεσε να υπολογίσει το ύψος και «έπιασε» με κλίση 10 μοιρών. Το τζετ αναπήδησε και στην δεύτερη απόπειρα προσγείωσης πήραν φωτιά τα φρένα πριν τελικά το αεροσκάφος ακινητοποιηθεί με σκασμένα ελαστικά. Οι ζημιές ήταν μικρές και η πρώτη προγραμματισμένη πτήση του ‘Article 341’ έγινε στις 4 Αυγούστου 1955, με χειριστή τον LeVier και τον αεροναυπηγό ‘Kelly’ Johnson και τον πιλότο δοκιμών Bob Mayte να πετούν ως ‘chase’.\nΗ ανάπτυξη ενός αναγνωριστικού που θα επιχειρούσε σε ύψος 70.000 ποδών (Project Aquatone) ήταν το πρώτο από τα «μαύρα προγράμματα» που θα φιλοξενούσε η Area 51 μακριά από αδιάκριτα βλέμματα. Το πόσο σημαντικό ήταν το πρόγραμμα μαρτυρά το γεγονός ότι η πρώτη πτήση στο ‘Paradise Ranch’, όπως αποκαλούσαν την βάση που στήθηκε στο Groom Lake, πραγματοποιήθηκε μέσα σε εννέα μήνες από την έγκριση του προγράμματος. Σε λιγότερο από ένα χρόνο, το U-2 πετούσε πάνω από την Σοβιετική Ένωση.\nΩστόσο η ασυλία που υποσχόταν η κατασκοπία από το κατώφλι του Διαστήματος είχε το τίμημά της. Το 1956 τρεις πιλότοι της CIA έχασαν την ζωή τους σε δοκιμαστικές πτήσεις με U-2, δύο στην Area 51 και ένας στην Δυτική Γερμανία. Η κατάρριψη του Φράνσις Γκάρυ Πάουερς την Πρωτομαγιά του 1960 πάνω από το Σβερντλόφσκ της ΕΣΣΔ και ο σάλος που δημιουργήθηκε ανάγκασαν τον Πρόεδρο Άϊζενχαουερ να διατάξει την προσωρινή διακοπή των υπερπτήσεων πάνω από την Σοβιετική Ένωση. Οι Αμερικανοί ήδη σχεδίαζαν ένα ταχύτερο και πιο ‘stealth’ αεροσκάφος.\nΑ-12, Ταχύτερο και Ακόμη πιο Απόρρητο: Το Project Oxcart του 1957 έδωσε στην USAF δύο από τα πιο γρήγορα αεροσκάφη στην ιστορία της –το μονοθέσιο A-12 και το διθέσιο SR-71 Blackbird. Το πρώτο A-12 έφθασε στην Area 51 τον Φεβρουάριο του 1962 αποσυναρμολογημένο, με ειδικό τρέιλερ που κόστισε σχεδόν 100.000 δολάρια (πάνω από 830.000 δολάρια σε σημερινές τιμές). Μάλιστα προκειμένου να κρατηθεί μυστική η ύπαρξη του αεροσκάφους, η CIA ενημέρωσε σχετικά τον Διευθυντή της Ομοσπονδιακής Υπηρεσίας Πολιτικής Αεροπορίας (FAA) ο οποίος φρόντισε οι ελεγκτές εναερίου κυκλοφορίας να αναφέρουν γραπτώς τις κινήσεις ασυνήθιστα ταχέων αεροσκαφών και όχι από τον ασύρματο.\nΌλως τυχαίως, οι θεάσεις UFO γύρω από την Area 51 στα μέσα της δεκαετίας του ’60 σημείωσαν νέο ρεκόρ, ξεκινώντας λίγο μετά την πρώτη πτήση του Α-12 στην περιοχή της βάσης τον Απρίλιο του 1962. Ο τύπος κηρύχθηκε επιχειρησιακός το 1965 έχοντας πετύχει σταθερή ταχύτητα 3,2 Μαχ σε ύψος 90.000 ποδών κι άρχισε να πετά αποστολές πάνω από το Βιετνάμ και την Βόρειο Κορέα δύο χρόνια αργότερα. Το 1968 η αμερικανική Αεροπορία αποφάσισε την απόσυρσή του χάριν του διθέσιου SR-71 Blackbird.\nSR-71, Πιο Γρήγορο Από Σφαίρα: Μεγαλύτερο και βαρύτερο από το Α-12, το επίσης τριηχητικό ‘Sled’ συνδύαζε τρομερή ταχύτητα και χαμηλό ίχνος στο ραντάρ λόγω της σχεδίασης και της ειδικής απορροφητικής βαφής του. Στις 28 Ιουλίου 1976 ένα αεροσκάφος του τύπου έθεσε νέο ρεκόρ ταχύτητας πετώντας με 3,32 Μαχ (2.193 μίλια/ώρα) δηλαδή 400 πόδια ανά δευτερόλεπτο –κυριολεκτικά ταχύτερα κι από βολίδα όπλου.\nΤο Blackbird ήταν τόσο επαναστατικό που άφησε εποχή. Σημειωτέον ότι για να γίνει εφικτό, τα πάντα γύρω από την σχεδίασή του, από τους τροχούς και τα υδραυλικά υγρά μέχρι τις εισαγωγές των κινητήρων και το ειδικό καύσιμο JP-7 για την απρόσκοπτη λειτουργία των κινητήρων J58 σε μεγάλο υψόμετρο, έπρεπε να αναθεωρηθούν ενώ η πτήση πάνω από τα 3 Μαχ πύρωνε το αεροπλάνο σε ορισμένα σημεία απαιτώντας εκτενή χρήση τιτανίου στην κατασκευή του.\nΑποσύρθηκε από την USAF το 1998, μετά από τρεις και πλέον δεκαετίες άκρως απόρρητων αποστολών στο απυρόβλητο –όχι πως δεν προσπάθησαν να το καταρρίψουν– και πέρασε στην αεροπορική ιστορία με… τέσσερα ρεκόρ ταχύτητας διασχίζοντας τις ΗΠΑ σε 64 λεπτά και 19,89 δευτερόλεπτα. Ακόμη κατέχει τον τίτλο.\nMiG-21, Εχθρός Εντός των Πυλών: Μπορεί να μην μοιάζει με UFO αλλά και πάλι διακινδυνεύατε να σας πυροβολήσουν εάν ήσασταν εκεί που δεν έπρεπε. Οι δοκιμές στην Area 51 ενός πρώην ιρακινού MiG-21F-13 Fishbed-C που είχε πέσει στα χέρια των Ισραηλινών αποσκοπούσαν στο να μάθουν οι Αμερικανοί τις αρετές και, κυρίως, τις αδυναμίες του επίφοβου μαχητικού των Σοβιετικών. Το «δανεικό» MiG (YF-110 σε αμερικανική υπηρεσία) εξετάστηκε μηχανολογικώς και το 1968 πέταξε εναντίον ορισμένων τύπων μαχητικών πρώτης γραμμής της USAF «βάζοντας» σε 40 ημέρες 77 ώρες σε 102 δοκιμαστικές πτήσεις.\nΤο πρόγραμμα Have Doughnut απέδωσε καρπούς. Οι Αμερικανοί ανακάλυψαν ότι παρά το αεροδυναμικό του σχήμα, οι επιδόσεις του MiG-21 σε μεγάλο ύψος υστερούσαν σε σύγκριση με αυτές των Thud και των Phantom –η μεγίστη ταχύτητα του MiG-21 ήταν 2,05 Μαχ έναντι των σχεδόν 2,14 Μαχ των F-4 και F-105D τα οποία αν και βαρύτερα, διατηρώντας υψηλή ταχύτητα και αποφεύγοντας τις παρατεταμένες κλειστές στροφές μπόρεσαν να πετύχουν καταρρίψεις. Στο μέλλον θα έφεραν στην Νεβάδα και άλλα MiG.\nF-117, Oπωσδήποτε Εξωγήινο: Πείτε την αλήθεια, δεν θα μπορούσε να ήταν το μαχητικό κάποιου εξωγήινου; Ένα από τα πιο απόρρητα αεροσκάφη που πέταξαν πάνω από τις απομονωμένες εκτάσεις της Area 51, το F-117Α Nighthawk είναι το αποτέλεσμα του προγράμματος Have Blue για ένα «αόρατο» στα ραντάρ αεροσκάφος που θα χρησιμοποιούσε την ιδιότητα αυτή ως όπλο. Το φουτουριστικό F-117 βρέθηκε για πρώτη φορά στον αέρα τον Ιούνιο του 1981 αλλά ο κόσμος έμαθε γι’ αυτό επτά χρόνια αργότερα, το 1988.\nΜετά το διακριτικό του ντεμπούτο τον Δεκέμβριο του 1989 στην Επιχείρηση Just Cause, την αμερικανική εισβολή στον Παναμά, απέκτησε cult status χάρη στα αμερικανικά ΜΜΕ βομβαρδίζοντας αθέατο στόχους υψηλής αξίας στην Βαγδάτη την πρώτη νύκτα της Καταιγίδας της Ερήμου. Έκτοτε το ‘stealth’ (δεν χρειάζεται άλλη διευκρίνιση) έλαβε μέρος στον πόλεμο του ΝΑΤΟ κατά της Σερβίας, όπου μάλιστα ένα καταρρίφθηκα από πύραυλο SA-3, σε επιχειρήσεις στο Αφγανιστάν και πάλι στο Ιράκ πριν τελικά αποσυρθεί το 2008. Ωστόσο, ένας απροσδιόριστος αριθμός φέρεται ότι εξακολουθεί να πετά για ειδικούς σκοπούς, όπως «αερομαχίες» με άλλα stealth, σαν το F-22. Σκέφτεστε πιο cool σενάριο DACT;\nYF-118G Bird of Prey: Λέγεται ότι πήρε το όνομά του επειδή θύμιζε το καταδρομικό των Klingons στην ταινία Star Trek III, The Search for Spock (1984) αλλά με τέτοιο σχήμα, πάλι κάτι εξωγήινο θα σκεφτόμασταν. Το μικρό YF-118G αναπτύχθηκε από την Boeing για να δοκιμαστούν διάφορες τεχνολογίες που θα έκαναν ένα αεροσκάφος λιγότερο ορατό στο ανθρώπινο μάτι και εντοπίσιμο στο ραντάρ, όχι για να μπει σε παραγωγή.\nΩς αεροσκάφος επίδειξης τεχνολογίας το YF-118G υιοθέτησε αρκετά συστήματα ήδη διαθέσιμα προκειμένου να κρατηθεί χαμηλά το κόστος, π.χ. κινητήρα Pratt & Whitney JT15D-5C, υδραυλικό σύστημα αντί για fly-by-wire και computer modeling, μια από τις πρώτες εφαρμογές για αεροπλάνα. Όταν έφθασε η ώρα να κατασκευαστεί, η ομάδα του Phantom Works της Boeing χρησιμοποίησε την καινοτόμο, τότε, τεχνολογία ταχείας παραγωγής πρωτοτύπων απαρτίων, ενιαίες δομές από σύνθετα υλικά και αναλώσιμα εργαλεία.\nΠρωτοπέταξε στην Area 51 τον Σεπτέμβριο του 1996 και τρία χρόνια αργότερα, όταν το αξίας 67 εκατ. δολαρίων πρόγραμμα ολοκληρώθηκε, το Bird of Prey είχε πραγματοποιήσει 38 πτήσεις. Είναι ενδιαφέρον ότι χρειάσθηκε να περάσουν τρία χρόνια για να αποχαρακτηριστεί ενώ ακόμη και σήμερα που το αεροσκάφος βρίσκεται στο Μουσείο της USAF, αρκετές από τις μυστηριώδεις ιδιότητές του παραμένουν… μυστηριώδεις.


Ειδήσεις Κρήτη - Χανιά νέα - Page 1533 of 1615 - aera.gr online\nΠυρκαγιά στην Σκάφη Σελίνου\nΓεωργικές εκτάσεις με ελαιοκαλλιέργειες αλλά και χορτολιβαδική βλάστηση, καίει η πυρκαγιά που εκδηλώθηκε λίγο μετά τις 12 το μεσημέρι στην περιοχή της Σκάφης Σελίνου στα Χανιά.\nΣτην περιοχή έχουν σπεύσει ισχυρές πυροσβεστικές δυνάμεις με οκτώ συνολικά οχήματα και 16 άνδρες καθώς και πεζοπόρο τμήμα αποτελούμενο απο οκτώ πυροσβέστες.\nΝεκρός 32χρονος μοτοσικλετιστής στα Χανιά\nΜε αίμα βάφτηκε για άλλη μια φορά η άσφαλτος σε ένα ακόμη θανατηφόρο τροχαίο δυστύχημα το οποίο συνέβη νωρίς το πρωί σε κεντρικό δρόμο της πόλης των Χανίων και με θύμα έναν 32χρονο Χανιώτη μοτοσικλετιστή.\nΣυγκεκριμένα, στις 7:40 το πρωί, ο 32χρονος οδηγώντας την μοτοσικλέτα του, στην διασταύρωση των οδών Μαργουνίου και Κισάμου, συνεκρούσθη με λεωφορείο του υπεραστικού ΚΤΕΛ Χανίων Ρεθύμνης.\nΕπιδεινώθηκε η κατάσταση της 15χρονης από την Πάρο. Εσπευσμένα στο χειρουργείο\nΣεισμός 4,5 R νότια της Κρήτης\nΣεισμική δόνηση μεγέθους 4,5 βαθμών (mb) της κλίμακας Ρίχτερ σημειώθηκε στις 23:19 της Τρίτης 24/7 στην θαλάσσια περιοχή νοτιοδυτικά της Κρήτης.\nΣυγκεκριμένα και σύμφωνα με το Ευρωμεσογειακό Σεισμολογικό Κέντρο, το επίκεντρο του σεισμού ήταν στην θαλάσσια περιοχή σε απόσταση 81 χιλιομέτρων νοτιοδυτικά των Χανίων ή 36 χιλιομέτρων νοτιοδυτικά της Παλαιόχωρας.\nΤροχαίο με 5 τραυματίες εκ των οποίων δύο παιδιά στο Ηράκλειο\nΠέντε τραυματίες εκ των οποίων τα δύο ανήλικα παιδιά είναι ο απολογισμός σύγκρουσης δύο οχημάτων στις 8:30 στην επαρχιακή οδό Ηρακλείου Μοιρών στη διάστρωση για την περιοχή Αμπελούζο.\nΤα δύο αυτοκίνητα συγκρούστηκαν πλαγιομετωπικά, ενώ θα πρέπει να σημειωθεί οτι οι τρείς ενήλικες που επέβαιναν στα οχήματα αντιμετωπίζουν σοβαρά τραύματα, ενώ τα παιδία έχουν τραυματισθεί πιο ελαφρά.\nΥπό μερικό έλεγχο τέθηκε στις 3:20 τα ξημερώματα, η μεγάλη φωτιά που ξέσπασε το μεσημέρι της Κυριακής από το χωριό Μέρωνα του δήμου Αμαρίου στο Ρέθυμνο και επεκτάθηκε προς τα χωριά Αποστόλη, Πατσούς και Γερακάρη, παραδίδοντας στις φλόγες χιλιάδες στρέμματα, δασικής, γεωργικής και χορτολιβαδικής έκτασης.\nΤης άφησαν το αυτοκίνητο χωρίς τροχούς\nΧωρίς τροχούς βρήκε το αυτοκίνητο της 34χρονη εργαζόμενη του Πανεπιστημιακού Γενικού Νοσοκομείου Ηρακλείου.\nΕιδικότερα και σύμφωνα με τα όσα κατήγγειλε η 34χρονη γυναίκα, το χρονικό διάστημα 20-21.07.2012, άγνωστος δράστης αφαίρεσε από το σταθμευμένο στο χώρο στάθμευσης των εργαζομένων του νοσοκομείου Ι.Χ.Ε., και τους τέσσερις τροχούς αξίας 2500€ περίπου κατά δήλωση της.\nΠροσπάθησε να αρπάξει την Ολυμπιακή Φλόγα\nΈνα απίστευτο συμβάν κατεγράφη από τις κάμερες την ώρα που η Ολυμπιακή Φλόγα περνούσε από το Κεντ του Λονδίνου, όταν ένας 17χρονος μουσουλμάνος προσπάθησε να αρπάξει την ολυμπιακή δάδα.\nΟ νεαρός όρμησε προς την λαμπαδηδρόμο φωνάζοντας «Αλλάχ» χωρίς ωστόσο να καταφέρει να πάρει τη φλόγα.\nΆγιο είχε ένα αγοράκι 4 ετών που παρασύρθηκε από δίκυκλο όχημα στην περιοχή του Άϊ Γιάννη στα Χανιά.\nΣύμφωνα με πληροφορίες το μικρό αγόρι ενώ περπατούσε με συγγενικό του πρόσωπο στην περιοχή, παρασύρθηκε, κάτω από αδιευκρίνιστες συνθήκες, από διερχόμενο μοτοποδήλατο.\n← Προηγούμενη 1 … 1,531 1,532 1,533 1,534 1,535 … 1,615 Επόμενη →


6 από τα ομορφότερα νησιά της Ιταλίας! (photo) - Flytrip.gr\nΝησιώτικες τοποθεσίες, αέρας εξωτερικού, ρομαντική ατμόσφαιρα και υπέροχη θάλασσα σε 7 νησιά της γειτονικής μας χώρας, που θα μπορούσαν εύκολα να αποτελέσουν προορισμό διακοπών για όσους θέλουν να περάσουν το φετινό καλοκαίρι αλά ιταλικά.\nΜη μένετε μόνο στη Σικελία και τη Σαρδηνία. Η Ιταλία διαθέτει 450 νησιά συνολικά, άλλα μεγαλύτερα κι άλλα μικρότερα, και λόγω της κοντινής της απόστασης από την Ελλάδα, μπορείτε εύκολα να επισκεφτείτε κάποια από αυτά φέτος το καλοκαίρι. Δείτε μερικά από τα ομορφότερα.\nΣτη θάλασσα της Νάπολης, το νησί αυτό κάποτε θεωρούνταν ένας προορισμός που εκτιμούσαν πολύ οι Ρωμαίοι ευγενείς. Με το γραφικό λιμάνι του και τις όμορφες τοποθεσίες έχει «πρωταγωνιστήσει» ουκ ολίγες φορές σε ταινίες («Ο ταχυδρόμος», «Ο ταλαντούχος κύριος Ρίπλεϊ») και μυθιστορήματα, ενώ θεωρείται ένα από τα πιο όμορφα νησιά της χώρας.\nΤο πιο νότιο νησί της Ιταλίας, η Λαμπεντούζα απέχει μόλις 110 χιλιόμετρα από την ακτή της Τυνησίας, έχει συνολική έκταση 20,2 τ.χλμ και πληθυσμό 4.500 κατοίκους. Είναι το μεγαλύτερο νησί του συμπλέγματος των λεγομένων Πελαγίων νήσων μαζί με τις νήσους Λινόζα και η φήμη του έχει εξαπλωθεί αρκετά λόγω της «παραλίας των κουνελιών», η οποία φιγουράρει συχνά πυκνά στις λίστες με τις καλύτερες παραλίες του κόσμου. Έχει ζεστό, αφρικάνικο καιρό, ήρεμα μπλε νερά και οι φυσικές και πολιτισμικές της ατραξιόν προσελκύουν πολύ κόσμο κάθε χρόνο.\nΣτην Τυρρηνική θάλασσα, η Πόντσα είναι διάσημη για την πανέμορφη αμμώδη παραλία της Chiaia di Luna, η οποία είναι δημοφιλής από τα ρωμαϊκά χρόνια. Το λιμάνι είναι από το πιο γραφικά και αξίζει να το εξερευνήσετε σπιθαμή προς σπιθαμή. Οι άνθρωποι είναι φιλικοί, διασκεδαστικοί και θα σας διαφωτίσουν σχετικά με το πού να βρεθείτε στο νησί, ενώ θα αποτελέσουν καλή παρέα κατά τη διαμονή σας.\nΠαραδοσιακά γνωστό για την υαλουργία του από το 1270 και ιδιαίτερα για τις λάμπες και τα κομψοτεχνήματα από «Κρύσταλλα\nΜουράνο», το νησί αυτό βρίσκεται στη Λιμνοθάλασσα της Βενετίας, στη βόρεια Ιταλία. Πρόκειται, ουσιαστικά, για μία συστάδα νησίδων που χωρίζονται από στενά κανάλια και συνδέονται μεταξύ τους με γέφυρες, όπως και η ίδια η Βενετία και αποτελεί must προορισμό, ειδικά αν βρίσκεστε στη Βενετία.\nΘέρετρο από την εποχή της Ρωμαϊκής Δημοκρατίας, στην Τυρρηνική θάλασσα, στην περιφέρεια της Καμπανίας, στην Επαρχία της Νάπολης,\nΤο Κάπρι διαθέτει ακόμα και σήμερα ερείπια από τις ρωμαϊκές βίλες, τις οποίες επισκέπτονται οι τουρίστες. Παρά τα αρχαία του, όμως, έχει πολλά να προσφέρει στους μοντέρνους ταξιδιώτες, με τα resort και τις φυσικές ομορφιές του. Δεν είναι τυχαίο ότι βρίσκεται ψηλά στις θέσεις με τα πιο δημοφιλή νησιά του κόσμου.Εκεί μπορείτε να θαυμάσετε το μικρό λιμάνι Μαρίνα Πίκολα, το Μπελβεντέρε Τραγκάρα, τους ασβεστολιθικούς βράχους που προβάλλουν πάνω από τη θάλασσα (τα Φαραλιόνι), την πόλη του Ανακάπρι και τη Γαλάζια Σπηλιά.\nΔυτικά της Σικελίας, στη Μεσόγειο, το Λεβάντσο είναι γνωστό για τις νεολιθικές τοιχογραφίες σε σπηλιές. Ειδικότερα η σπηλιά Grotta del Genovese είναι ένα από τα μέρη που πρέπει οπωσδήποτε να επισκεφτείτε. Αφού τριγυρίσετε στα γραφικά στενά και εντρυφήσετε στην ιταλική κουλτούρα, οι βουτιές, η ηλιοθεραπεία, οι καταδύσεις και το snorkeling στη θάλασσα δεν θα σας αφήσουν να βαρεθείτε.\nΤο έβδομο μεγαλύτερο νησί των Αιολίδων νήσων με έκταση 3,4 τ. χλμ. και πληθυσμό μόλις 241 κατοίκους, η Παναρέα σάς υπόσχεται ηρεμία και ξεκούραση. Ακόμη όμως κι αν ανήκετε στους πιο δραστήριους ταξιδιώτες, έχετε επιλογές, αφού το μέρος ενδείκνυται για scuba diving, ενώ είναι διάσημο και για τις θερμές πηγές του. Στο βυθό του υπάρχουν βυθισμένα πλοία, εξού και προτιμάται για καταδύσεις, ενώ θεωρείται ένας από τους πιο σικ προορισμούς προσελκύοντας πλούσιους, διάσημους και fashionistas τουρίστες.\nΕπισκεφθείτε το ηλεκτρονικό μας ταξιδιωτικό site για να κάνετε τις κρατήσεις αεροπορικών εισιτηρίων και ξενοδοχείων\nσας έξυπνα γρήγορα και οικονομικά εδώ


Αναρτήθηκε από greekvoices στις 11:35 μ.μ. Δεν υπάρχουν σχόλια:\nΑναρτήθηκε από greekvoices στις 1:59 π.μ. Δεν υπάρχουν σχόλια:\nΑναρτήθηκε από greekvoices στις 1:58 μ.μ. Δεν υπάρχουν σχόλια:\nΑναρτήθηκε από greekvoices στις 1:36 μ.μ. Δεν υπάρχουν σχόλια:\nWe had a great time in Budapest, Hungarian team made Welcoming at Szent-Gyorgyi Albert Altalanos Iskola es Gimnazium with : songs\nshowing us that : Winter is gone, welcome to spring!\nHaving a Safari photos in Budapest\nTime for traditional dances...\ndiscovering the Hungarian traditions\nVisiting the Buda Castle and learning about Istory\nvisiting the Budapest zoo\nTalent show And more Dancing It not easy to leave such good friends....\nΑναρτήθηκε από greekvoices στις 1:33 μ.μ. Δεν υπάρχουν σχόλια:


Ο ΝΤΟΝΑΡΟΥΜΑ ΔΕΝ ΑΝΑΝΕΩΝΕΙ ΣΤΗ ΜΙΛΑΝ και «δέχεται απειλές για τη ζωή του» (altsantiri) Ο ΝΤΟΝΑΡΟΥΜΑ ΔΕΝ ΑΝΑΝΕΩΝΕΙ ΣΤΗ ΜΙΛΑΝ και «δέχεται απειλές για τη ζωή του» (altsantiri) – news.makedonias.gr\nΟ ΝΤΟΝΑΡΟΥΜΑ ΔΕΝ ΑΝΑΝΕΩΝΕΙ ΣΤΗ ΜΙΛΑΝ και «δέχεται απειλές για τη ζωή του» (altsantiri)\nΟ μάνατζερ του Τζανλουίτζι Ντοναρούμα, Μίνο Ραιόλα, αποκάλυψε πως ο ιταλός τερματοφύλακας δέχεται απειλές για τη ζωή του μετά την απόφασή του να μην ανανεώσει το συμβόλαιό του με τη Μίλαν.\nΌπως τόνισε ο Ραιόλα, «η κατάσταση έγινε βίαιη και εχθρική, οπότε υπήρξε αδιέξοδο. Πήραμε μια απόφαση που δεν θέλαμε. Δεν είχε να κάνει με τα λεφτά. Απειληθήκαμε. Η οικογένεια του Ντοναρούμα απειλήθηκε, ακόμα και με θάνατο. Δεν μπορείς να κρατήσεις έναν παίκτη με απειλές. Υπάρχει το ρίσκο να χάσει μια χρονιά».\nΣυμπλήρωσε δε ότι: «ήταν έτοιμος να υπογράψει νέο συμβόλαιο. Μας ανάγκασαν να σταματήσουμε τις διαπραγματεύσεις, λόγω της κατάστασης που διαμορφώθηκε γύρω από τον παίκτη. Παίρνω εγώ την ευθύνη, αλλά ας αφήσουν ήσυχο τον Τζανλουίτζι. Εκείνος μου είπε: «Δεν νιώθω ότι είναι σωστό να συνεχίσουμε τις διαπραγματεύσεις όταν αυτοί οι άνθρωποι με προσβάλλουν και απειλούν εμένα και την οικογένειά μου».\nΤι ανέφερε ο διευθυντής της Μίλαν\nΗ αντίδραση της ομάδας ήταν έντονη, ενώ ο διευθυντής του συλλόγου, Μάρκο Φασόνε, επιτέθηκε με δηλώσεις του στον ατζέντη:\n«H Mίλαν έκανε αρκετά για να προστατέψει τον Ντοναρούμα και την οικογένειά του και δεν ξέρουμε τι άλλο θα μπορούσαμε να κάνουμε για να μεταφέρουμε σε εκείνον και στους δικούς του την ευχαρίστησή μας που θα έμενε μαζί μας. Δεν υπήρχαν απειλές και η θέση μας είναι σαφής: Ο Ντοναρούμα για την ιδιοκτησία του συλλόγου δεν πωλείται, οπότε θα είναι στο Μιλάνο και τη νέα σεζόν», τόνισε και συμπλήρωσε:\n«Από αυτά που λέει ο Ραϊόλα φαίνεται ότι ο παίκτης έχει πολύ άγχος. Κανείς δεν αμφισβήτησε της νομιμότητα της απόφασης του Ντοναρούμα, αλλά ο μάνατζερ του είναι αυτός που δημιουργεί την ένταση. Αν ο Ντοναρούμα αξίζει τόσο πολύ στα 18 του χρόνια είναι επίσης χάρη στη Μίλαν. Θα ήταν αρκετό ο Ντοναρούμα να είχε πει ότι δεν ήθελε να μείνει, θα τον ανανεώναμε με μια λογική ρήτρα. Τώρα η Ρεάλ δεν θα μας πληρώσει και τα χρήματα θα πάνε στην τσέπη του ατζέντη, ενώ αυτά τα χρήματα θα κατέληγαν στο ιταλικό ποδόσφαιρο», συμπλήρωσε ο Φασόνε.


Home Καταναλωτης Ειδήσεις - Επικαιρότητα Μέλι, η τροφή των θεών\nΣτην Ελλάδα παράγεται μεγάλη ποικιλία μελιών λόγω της διαφορετικότητας της ελληνικής φύσης από περιοχή σε περιοχή. Το μέλι ελάτου από τον Μαίναλο και τον Ταΰγετο, πορτοκαλιού από την Άρτα και το Άργος, πεύκου από τη Χαλκιδική, θυμαρίσιο από πολλές περιοχές καθώς και πολλά ακόμη είδη, είναι το καθένα ξεχωριστό και με τα δικά του μοναδικά αρώματα. Ωστόσο, το τσιριγώτικο -το μέλι των Κυθήρων δηλαδή- παρόλο που αντιπροσωπεύει λιγότερο από το 10 % της ελληνικής παραγωγής, είναι ονομαστό για τη γεύση του. Κι αυτό δεν είναι νέο. Αναφορές στο εκλεκτό αυτό μέλι με το ιδιαίτερο άρωμα γίνονται ήδη από τον 4οαι. π.Χ...\nΟ Γιάννης Πρωτοψάλτης έχει μία από τις πιο επιτυχημένες παραγωγές του νησιού με έδρα το κεφαλοχώρι Μητάτα. Το μέλι του δεν προλαβαίνει να φτάσει στα ράφια, καθώς η παραγωγή είναι περιορισμένη και όλα τα βάζα κρατημένα πριν ετοιμαστούν. «Οι Έλληνες είναι καλοί πελάτες», μας λέει, «αγοράζουν μεγαλύτερες ποσότητες για να προσφέρουν και αλλού, δεν είναι όμως τόσο ενημερωμένοι και ψωνίζουν χωρίς ιδιαίτερη έρευνα. Οι ξένοι αντίθετα, ενώ αγοράζουν πολύ μικρές ποσότητες, κυρίως λόγω δυσκολίας στη μεταφορά, είναι πιο ψαγμένοι, διαβάζουν ετικέτες και ξέρουν τι ψάχνουν. Ολοι όμως έχουν δείξει πολύ θετική ανταπόκριση και αυτό μας χαροποιεί πολύ». Μέρος αυτής της επιτυχίας οφείλεται στην αγάπη που έχει για τη μελισσοκομία και την αφοσίωση που της έχει δείξει. Μας λέει αυτό που θα ακούσετε από πολλούς μελισσοκόμους: «Η μελισσοκομία δεν είναι επάγγελμα, είναι πρώτα απ’όλα χόμπυ. Πρέπει να το θέλεις και να το αγαπάς, να ξεκινήσεις ως ερασιτέχνης και στη συνέχεια να το αναπτύξεις. Οι μέλισσες είναι μια ζωντανή κοινωνία, συνεργάζεσαι μαζί τους, τις φροντίζεις και αυτές σου προσφέρουν το μέλι». Περισσότερο όμως από τη δουλειά του, καμαρώνει για τις δύο του κόρες, που όπως λέει ο ίδιος έχουν εργαστεί με μεγάλη αγάπη, ασχολούνται με τη μελισσοκομία, διαβάζουν και εξελίσσονται συνεχώς.\nΔεν είναι και λίγο να βλέπεις τη νέα γενιά να επιλέγει ένα παραδοσιακό επάγγελμα της υπαίθρου και να παραμένει σε ένα μικρό νησί…\nΕμφανίσεις Περιεχομένου : 10991783


ΑΠΟΕΛ: Το αισιόδοξο απέναντι στην Πίριν – APOEL Photo Gallery\nΤο σημερινό 4-0 έβγαλε θετικά στοιχεία για τον ΑΠΟΕΛ, έστω και αν η Πίριν Μπλαγκεοβκάρντ παρατάχθηκε με πολλές ρεζέρβες (το φιλικό διεξήχθη εν μέσω αγώνων του βουλγαρικού πρωταθλήματος).\nΔόθηκε η ευκαιρία στους ποδοσφαιριστές να δώσουν άλλο ένα παιχνίδι και το μεγαλύτερο όφελος είναι ότι η πιτσιρικάδες ανταποκρίθηκαν θετικά. Διότι ναι μεν η αντίπαλος παράχθηκε με αλλαγές, εντούτοις επρόκειτο για ποδοσφαιριστές Α’ Κατηγορίας της Βουλγαρίας και απέναντί τους, οι Βρόντης, Κούτσακος, Πολυκάρπου, Τσουτσούκη, Κατσαντώνης και Γεωργίου, έδειξαν πολύ θετικά στοιχεία.\nΟι Κατσαντώνης και Τσουτσούκη σκόραραν σήμερα, ενώ και οι άλλοι είχαν καλές στιγμές, με τον Γεωργίου μάλιστα να εντυπωσιάζει με ενέργεια και σουτ του στο 85’ με όφελος ένα κόρνερ.\nΟι μικροί λοιπόν, που μπήκαν στην ανδρική ομάδα μετά το πέρας του μισού της περασμένης σεζόν, δείχνουν πως όσο περνά ο καιρός ξεψαρώνουν. Τα παιχνίδια του β’ γκρουπ πριν από μερικούς μήνες και η συνέχεια που δίδεται στην προετοιμασία, τους ανεβάζουν και τους ωριμάζουν, κάτι που αν μη τι άλλο είναι αισιόδοξο.\nΜε την ελπίδα από τους φίλους των γαλαζοκιτρίνων πως θα δουν τους μικρούς να υπολογίζονται στα επίσημα παιχνίδια και να δίνουν λύσεις στο προπονητικό επιτελείο.


Πρώτη φορά sex στο Πανεπιστήμιο... - Platform.gr\nΊσως η ωραιότερη περίοδος στη ζωή σου, μόλις έχει ξεκινήσει. Βρήκες το καινούργιο, ολόδικό σου σπίτι, έχεις πια την αυτονομία και την ελευθερία σου, τα μαθήματα έχουν ξεκινήσει, οι συμφοιτητές σου ο ένας πιο κούκλος από τον άλλον. Τι άλλο μπορεί να θέλει ένας άνθρωπος από την ζωή του; Για να πάνε όλα καλά και για να μην τρέχεις και δεν φτάνεις, στο ξεκίνημα της σεξουαλικής σου δραστηριότητας πρέπει να γνωρίζεις τα εξής:\nΟι άντρες δεν συμπαθούν το προφυλακτικό: διότι δεν τους βολεύει, ενοχλεί την στύση τους, έχει αυτήν την αίσθηση του λάτεξ, τους πονάει… Εσύ όμως πρέπει να επιμένεις. Μην ξεκινήσεις τις ερωτικές περιπτύξεις, αν δεν υπάρχει επάνω σας ένα κουτί με προφυλατικά. Αν δεν δέχεται να βάλετε προφυλακτικό, πες goodbye και φύγε όσο κι αν τον θέλεις.\nΓιατί επιμένουμε: ξέρεις τι είναι σε αυτή την ηλικία μια ανεπιθύμητη εγκυμοσύνη; Ένα σεξουαλικώς μεταδιδόμενο νόσημα; Είναι πολύ σημαντικό, να είσαι υπεύθυνη απέναντι στον εαυτό σου και να ξέρεις να τον προστατεύσεις. Μην τον αφήνεις έτσι φλου, εκτεθειμένο στην παρόρμηση της στιγμής.\nΑμέσως μετά το σεξ, καλό είναι να ουρήσεις: έτσι ο οργανισμός αποβάλει τυχόν μικρόβια και τοξίνες και μειώνεται η πιθανότητα κάποιας μόλυνσης. Ξέπλυνε ελαφρώς την περιοχή με χλιαρό νερό και ένα σαπούνι για την ευαίσθητη περιοχή, χωρίς να εισχωρήσει η σαπουνάδα μέσα στον κόλπο.\nΗ ευχαρίστηση δεν πάει απαραίτητα μαζί με τον οργασμό: δεν είναι εύκολο από τις πρώτες φορές που θα έρθεις σε επαφή με έναν παρτενέρ, να έχεις και οργασμό. Αυτό απαιτεί χρόνο, να αισθάνεσαι οικειότητα, να έχετε βρει ο ένας τα κουμπιά του άλλου και έτσι να καταφέρετε να συντονιστείτε.\nΥπάρχει και το όχι: αν εσύ δεν θέλεις να κάνετε έρωτα και εκείνος επιμένει, εννοείται ότι θα πεις όχι. Δεν είσαι υποχρεωμένη να δέχεσαι κάτι, όταν δεν το θέλεις πάρα πολύ.\nΑν νιώσεις ότι κάτι δεν πάει καλά, πρέπει να δεις αμέσως γυναικολόγο: πόνος, τσούξιμο, φαγούρα, ερεθισμός, κάψιμο; Ότι κι αν σε ενοχλεί, δεν πρέπει καθόλου να το αφήσεις.\nFoto: after, movie


Stoxos FM Ακούστε ζωντανά - Ελληνικοί Ραδιοφωνικοί Σταθμοί\nŞu an Stoxos FM Dinliyorsunuz.\nΆκου τον Stoxos FM, Stoxos FM ακούστε ραδιόφωνο, Stoxos FM online ραδιόφωνο δωρεάν, Stoxos FM ακούστε ραδιόφωνο online, Άκου ζωντανά τον Stoxos FM, Stoxos FM online ραδιοφωνικοί σταθμοί, Stoxos FM online fm ραδιόφωνο, Stoxos FM ραδιοφωνικοί σταθμοί,\nStoxos FM ακούστε ραδιόφωνο online δωρεάν\nΜπορείτε να ακούσετε Stoxos FM ζωντανή ροή μέσω του Liveradios.online. Απολαύστε να ακούτε ζωντανό ραδιόφωνο χωρίς να κολλήσετε, το οποίο συλλέγει όλες τις ραδιοσυχνότητες, μεταδίδει ζωντανά μέσω του Διαδικτύου και προσφέρει την ευκαιρία να ακούσετε ζωντανή μουσική χωρίς διακοπή και δωρεάν. Όλοι οι μεγάλοι Ελληνικοί ραδιοφωνικοί σταθμοί. Πατήστε στο εικονίδιο ενός ραδιοφώνου και ακούστε στο σπίτι ή στο γραφείο. Εύκολο στη χρήση και 100% δωρεάν.


Άγριος καβγάς Κεραμέως - Φίλη: «Η κυβέρνηση ΣΥΡΙΖΑ υπέθαλπε συμπεριφορές μπαχαλάκηδων» - «Ο εχθρός είναι ο κυβερνητικός αυταρχισμός»\nτου Παναγιώτη Τζαννετάτου - Δημοσίευση 12 Νοεμβρίου 2019, 13:00 / Ανανεώθηκε 12 Νοεμβρίου 2019, 13:49\nΧάος στη Βουλή ανάμεσα στην υπουργό Παιδείας και τον βουλευτή του ΣΥΡΙΖΑ\nΜε χαρακτηρισμούς και εκατέρωθεν αντεγκλήσεις για τις ευθύνες αναφορικά με την κατάσταση που έχει διαμορφωθεί στην ΑΣΟΕΕ, αλλά και το εκρηκτικό κλίμα συνολικά στα πανεπιστήμια ενόψει και του τριημέρου του πολυτεχνείου, διασταύρωσαν τα ξίφη τους στην Βουλή, η υπουργός Παιδείας, Νίκη Κεραμέως και ο βουλευτής του ΣΥΡΙΖΑ, Νίκος Φίλης.\nΤην αρχή έκανε με την τοποθέτησή του ο κ. Φίλης, ο οποίος κατηγόρησε την κυβέρνηση ότι προκαλεί εντάσεις προκειμένου να αποφύγει τα αδιέξοδα της πολιτικής της στο μεταναστευτικό.\n«Ακούσαμε τον κ. Μητσοτάκη να κάνει σύνδεση ανάμεσα στο έγκλημα, την τρομοκρατία και στα κοινωνικά φαινόμενα των μπαχαλάκηδων. Πως μπορούμε να συγκρίνουμε τη τρομοκρατία με άλλα φαινόμενα καταδικαστέα αλλά όχι τέτοια. Φτιάχνουμε χώρο για στρατολόγηση τρομοκρατών;», αναρωτήθηκε και πρόσθεσε: «ν’ αλλάξει την ατζέντα η κυβέρνηση θέλει! 100 μέρες έχει αποτύχει να διαχειριστεί το προσφυγικό! 9 στους 10 πολίτες είναι εναντίον της κυβέρνησης στο προσφυγικό! Και η κυβέρνηση αλλάζει ατζέντα! Έχουμε ατζέντα χωροφύλακα».\nΣυνεχίζοντας στο ίδιο μήκος κύματος, ο βουλευτής της αντιπολίτευσης σημείωσε πως η κυβέρνηση εμφανίζει τα πανεπιστήμια ως κέντρα ανομίας, με γιάφκες «τρία ρόπαλα που βρήκε». Μάλιστα απηύθυνε έκκληση στην υπουργό να εγγυηθεί ότι η αστυνομία δεν θα αναλάβει πρωτοβουλία χωρίς να βρίσκεται σε πλήρη συνεννόηση μαζί της.\n«Όχι προ τετελεσμένων γεγονότων! Επί 5 χρόνια υπήρξε δημοκρατία στην εκπαίδευση, δεν διώξαμε κανέναν και φαινόμενα ανομίας τα αντιμετωπίσαμε χωρίς επικοινωνιακό σόου! Γιατί καταφεύγετε σε αυτή την τακτική! Είστε υπόλογη και υπεύθυνη για ότι και αν συμβεί κ. Κεραμέως ενόψει τριημέρου», είπε.\nΑπαντώντας, η κ. Κεραμέως τόνισε πως τα όσα βρέθηκαν στην επιχείρηση της αστυνομίας καταδεικνύουν αποτελούν μια τρανή απόδειξη της αναγκαιότητας της κυβερνητικής ρύθμισης για το άσυλο.\n«Δεν επιτρέπεται τα πανεπιστήμια να είναι ορμητήρια βίας και ανομίας! Αλγεινή εντύπωση για το ότι δεν είχε κουβέντα να πει ο κ. Φίλης την Κυριακή γι’ αυτή την επιχείρηση για το ότι βρέθηκε εξοπλισμός τέτοιος στο πανεπιστήμιο, ότι εισέβαλαν κάποιοι στο πολιτικό μου γραφείο! Τα άλλα κόμματα είχαν το σθένος να καταδικάσουν! Εσείς κουβέντα, για τον εξοπλισμό! Αλλά όλως τυχαίως χθες ξαφνικά βρέθηκαν στελέχη της αξιωματικής αντιπολίτευσης να κινούν σε διαδήλωση για τους φοιτητές!», είπε αρχικά και πρόσθεσε με νόημα: «δημιουργείτε εντάσεις που πήγατε στο πανεπιστήμιο και ον κάμερα σας αποδοκίμασαν οι ίδιοι οι φοιτητές που σας είπαν ότι δεν έχετε θέσει εκεί».\nΗ υπουργός Παιδείας συνέχισε λέγοντας πως η στάση του ΣΥΡΙΖΑ απέδειξε πως ως κυβέρνηση υπέθαλπτε συμπεριφορές όπως αυτές της ΑΣΟΕ, κατηγορώντας τον κ. Φίλη πως δεν έχει πει κουβέντα για το αν τα πανεπιστήμια πρέπει να έχουν κράνη ρόπαλα και κουκούλες.\n«Η θέση του κ. Φίλη είναι δυσμενής γιατί πήγε στην ΑΣΟΕ και τον αποδοκίμασαν! Η διαφορά ΝΔ και ΣΡΙΖΑ είναι ότι για τη ΝΔ το να βρίσκονται ρόπαλα, κράνη και πέτρες είναι απαράδεκτο, για τον Φίλη είναι κοινωνικό φαινόμενο μπαχαλάκηδων», τόνισε και πρόσθεσε: «είναι αδιανόητο ότι ο ΣΥΡΙΖΑ στηρίζει την βία».\nΚάπου εκεί και εν μέσω αναστάτωσης εντός της αίθουσας της επιτροπής, η κ. Κεραμέως εξήγησε πως η πόρτα της εισόδου στην ΑΣΟΕΕ έσπασε με αλυσοπρίονο και κατηγόρησε την αντιπολίτευση πως επιλέγει να είναι με εκείνους που κάνουν ορμητήρια βίας τα πανεπιστήμια.\n«Εμείς είμαστε με αυτούς που θέλουν τα πανεπιστήμια απαλλαγμένα από κάθε μορφή βίας», κατέληξε.\n«Η κ. υπουργός που δεν γνωρίζει από λαό και κίνημα δεν ξέρει ότι υπάρχει αντιπαράθεση στο κίνημα. Πήγα χθες στην ΑΣΟΕΕ για το άσυλο και την εισβολή αστυνομίας, είπα τη θέση μου δεν κρύφτηκα αυτοπροσώπως εκεί! Έτσι έχουμε μάθεις την αριστερά να είμαστε εκεί να υπερασπιζόμαστε δικαιώματα του λαού! Είστε μέσα με αυτούς που με αποδοκίμασαν και λέτε ότι είναι τρομοκράτες, να εισβάλει η αστυνομία! Τι κάνετε φτηνή δημαγωγία; Εσείς να έβλεπα τι θα κάνετε που φοβάστε τις μπογιές. Του λέω ο εχθρός είναι ένας ο κυβερνητικός αυταρχισμός», απάντησε ο κ. Φίλης καταγγέλλοντας: «συμμετείχαμε χθες στην κινητοποίηση δεν θα περάσει η κυβερνητική αυταρχική υποτροπή, δεν θα περάσει αυτή η ατζέντα! Θα είμαστε απέναντι και εδώ και στο πεζοδρόμιο».\nΑξίζει να σημειωθεί πως ο κ. Φίλης καταδίκασε την επίθεση στο γραφείο της υπουργού, ωστόσο χαρακτήρισε «πταίσμα», «ελαφρύ πλημμέλημα» τις κόκκινες μπογιές.


5 Απριλιου: Γιορτη σημερα (γεγονοτα, γενεθλια διασημων) | minimalist.gr\n5 Απριλίου: Ποιος γιορτάζει σήμερα\nΚερτ Κομπέιν, Αμερικανός μουσικός (Nirvana). Θαν. 5 Απριλίου 1994\n5 Απριλίου: 95η ημέρα του έτους κατά το Γρηγοριανό Hμερολόγιο. Υπολείπονται 270 ημέρες.\nΓιορτή σήμερα 5 Απριλίου:\nΣαν Σήμερα, 5 Απριλίου:\nΜαρτύρων Κλαυδίου, Διόδωρου, Ουίκτωρος, Ούικτωρίνου, Παππίου, Σεραπίωνος και Νικηφόρου. Μαξίμου και Τερεντίου. Θεοδώρας και Διδύμου, Ζήνωνος, Θέρμου, Πομπηίου. Των εν Λέσβω «Αγίων Πέντε» Νεανίδων. Υπομονής της όσιας. Νεομάρτυρος Γεωργίου του εν Εφέσω (1) (†1801). Οσιας Θεοδώρας της εν Θεσσαλονίκη.\n(1) Ο άγιος νεομάρτυρας Γεώργιος γεννήθηκε στη Έφεσο όπου το 1798 και ενώ βρισκόταν σε κατάσταση μέθης παρασύρθηκε στον Ισλαμισμό και αρνήθηκε την χριστιανική του πίστη.\nΌταν όμως συνειδητοποίησε την πράξη του απαρνήθηκε τον Ισλαμισμό και κατέφυγε στη Σάμο. Στο διάστημα της απουσίας του οι χριστιανοί της Έφεσου έλαβαν άδεια από την Κωνσταντινούπολη και άρχισαν να αναγείρουν Ναό.\nΟι Τούρκοι βέβαια της περιοχής, το έφεραν βαρέως γι` αυτό διέβαλαν τους χριστιανούς ότι στο θεμέλια του νέου ανεγειρόμενου Ι. Ναού έκρυψαν το λείψανο του Αγίου Γεωργίου, τον οποίον σκότωσαν διότι απαρνήθηκε τη χριστιανική πίστη.\nΟ Γεώργιος συνελήφθη και οδηγήθηκε βίαια στη Έφεσο, κατόρθωσε όμως να διαφύγει στη Σάμο. Και πάλι συνελήφθη και οδηγήθηκε στις φυλακές διότι επέμενε να ομολογεί την χριστιανική του πίστη.\nΜε τη μεσολάβηση των δημογερόντων της Σάμου, αφέθηκε ελεύθερος. Επειδή όμως στη Έφεσο συνεχίζοντας οι δυσκολίες για την ανέγερση του Ναού πήρε την απόφαση να επιστρέψει στην πατρίδα του και να μαρτυρήσει.\nΠαρουσιάστηκε λοιπόν μπροστά στον τούρκο ιεροδικαστή και με θάρρος ομολόγησε την πίστη του στο Χριστό. Εκείνος πότε με υποσχέσεις και πότε με απειλές για εκείνον και την οικογένειά του προσπάθησε να τον μεταπείσει μάταια. Ακολούθησαν σκληρά βασανιστήρια και τέλος ο αποκεφαλισμός του στις 5 Απριλίου 1801.\nΤο ιερό λείψανό του έθαψαν οι Χριστιανοί με τις αρμόζουσες τιμές στο τάφο του νεομάρτυρα Πολυδώρου.\n1897 Κηρύσσεται ο καταστροφικός για την Ελλάδα πόλεμος με την Τουρκία.\n1944 Οι Γερμανοί εκτελούν 270 κατοίκους της Κλεισούρας στην Καστοριάς ως αντίποινα για το φόνο δύο συμπατριωτών τους στρατιωτών.\n1962 Ο καθαιρεθείς αρχηγός του ΚΚΕ Νίκος Ζαχαριάδης ζητά να επιστρέψει στην Ελλάδα για να δικαστεί. Η αίτησή του δεν γίνεται δεκτή.\n1992 Επαναληπτική ψηφοφορία διεξάγεται στην εκλογική περιφέρεια της Β’ Αθήνας, λόγω της έκπτωσης από το αξίωμα του Δημήτρη Τσοβόλα και της παραίτησης όλων των επιλαχόντων του ψηφοδελτίου του ΠΑΣΟΚ. Την έδρα κατακτά ο υποψήφιος του ΠΑΣΟΚ Γεώργιος – Αλέξανδρος Μαγκάκης.\n2007 Το ελληνικό κρουαζιερόπλοιο «Sea Diamond», με 1.153 επιβάτες και 390 μέλη του πληρώματος, εξωκείλει ανοικτά της Σαντορίνης. Η επιχείρηση διάσωσης είναι επιτυχημένη, ωστόσο δύο άνθρωποι αγνοούνται: ο 45χρονος γάλλος Ζαν-Κριστόφ Αλέν και η 16χρονη κόρη του Μοντ.\nΓεννήσεις (γενεθλια διασημων 5 Απριλιου):\n1568 Πάπας Ουρβανός Η΄\n1588 Τόμας Χομπς, Άγγλος φιλόσοφος\n1827 Τζόζεφ Λίστερ, άγγλος χειρουργός, που έθεσε τις βάσεις για την αντισηπτική χειρουργική. (Θαν. 10/2/1912)\n1900 Σπένσερ Τρέισι, Αμερικανός ηθοποιός\n1901 Μέλβιν Ντάγκλας, Αμερικανός ηθοποιός\n1908 Χέρμπερτ Φον Κάραγιαν, ελληνικής καταγωγής αυστριακός διευθυντής ορχήστρας. (Θαν. 16/7/1989)\n1908 Μπέτι Ντέιβις, Αμερικανίδα ηθοποιός\n1916 Γκρέγκορι Πεκ, αμερικανός ηθοποιός. (Θαν. 12/6/2003)\n1938 Γιώργος Σιδέρης, Έλληνας ποδοσφαιριστής\n1971 Κρίστα Άλλεν, Αμερικανίδα ηθοποιός\n1977 Ντάνιελ Μαϊστόροβιτς, Σουηδός ποδοσφαιριστής\n582 Ευτύχιος, Πατριάρχης Κωνσταντινουπόλεως\n828 Νικηφόρος, Πατριάρχης Κωνσταντινουπόλεως\n1654 Αθανάσιος Γ΄, Πατριάρχης Κωνσταντινουπόλεως\n1794 Ζωρζ Ζακ Νταντόν, Γάλλος επαναστάτης\n1976 Χάουαρντ Χιουζ, Αμερικανός επιχειρηματίας\n1994 Κερτ Κομπέιν, Αμερικανός μουσικός (Nirvana)\n1997 Άλεν Γκίνσμπεργκ, αμερικανός ποιητής, από τις κορυφαίες προσωπικότητες που ανέδειξε το κίνημα των «Μπίτνικς» τη δεκαετία του 1950. («Ουρλιαχτό») (Γεν. 3/6/1926)\n2010 Σάβα Πέροβιτς, σέρβος χειρουργός, πρωτοπόρος στην αλλαγή φύλου και τη μεγέθυνση του ανδρικού μορίου. (Γεν. 1938)\n2005 Σολ Μπέλοου, Καναδός συγγραφέας\n2008 Τσάρλτον Ίστον, Αμερικανός ηθοποιός\n2013 Νίκος Παππάς, ανώτατος αξιωματικός του Πολεμικού Ναυτικού, που ως κυβερνήτης του αντιτορπιλικού «Βέλος» πρωτοστάτησε στο Κίνημα του Ναυτικού κατά της Χούντας, το 1973. (Γεν. 1930)\nΑπό το 1994 καθιερώθηκε η 5η Απριλίου ως Πανελλήνια Ημέρα των Προσφύγων. Η πρωτοβουλία ανήκε σε μη Κυβερνητικές Οργανώσεις, στο Οικουμενικό Πρόγραμμα Προσφύγων της Εκκλησίας της Ελλάδας, του Διεθνούς Οργανισμού Μετανάστευσης και του Γραφείου της Αθήνας της Ύπατης Αρμοστείας του ΟΗΕ.\nΓια την Ελλάδα έχει ιδιαίτερη σημασία η ημέρα αυτή, εφόσον η προσφυγιά και οι εθνικές εκκαθαρίσεις αποτελούν τη βάση του σύγχρονου ελληνικού κράτους.\nΤο 1922 ενάμιση εκατομμύριο Έλληνες πρόσφυγες -όσοι επέζησαν από τις εθνικές εκκαθαρίσεις που πραγματοποίησε ο τούρκικος εθνικισμός- από τη Μικρά Ασία, τον Πόντο και την Ανατολική Θράκη ήρθαν πρόσφυγες στον ελεύθερο βαλκανικό νότο.\nPrevious 4 Απριλίου: Ποιος γιορτάζει σήμερα\nNext 6 Απριλίου: Ποιος γιορτάζει σήμερα\n7 Μαΐου: Ποιος γιορτάζει σήμερα


Spitback - Face Down (New Single) - Underdogs\nΑρχική/Support the Underground Scene/Κυκλοφορίες - Support the Underground Scene/Spitback – Face Down (New Single)\nSpitback – Face Down (New Single)\nThimios 10/06/2020\tΚυκλοφορίες - Support the Underground Scene 620 Προβολές\nΚαμιά φορά μπορεί να αργούμε λίγο, αλλά ανακαλύπτουμε τα διαμάντια του Ελληνικού Underground!!\nΟι Spitback λοιπόν μας φιλοδώρησαν με ένα νέο τραγούδι, το “Face Down”! Το εν λόγω κομμάτι θα συμπεριλαμβάνεται στο δεύτερο full length άλμπουμ τους με τίτλο “War inside my head” το οποίο θα κυκλοφορήσει το φθινόπωρο του 2020!\nΜπορεί το κομμάτι να έχει διάρκεια 2:30‘, ωστόσο δεν αναλώνεται σε συστάσεις και σε πιάνει με τη μια από τα μούτρα!!\nΧαρακτηριστικό στοιχείο τα χαμηλά κουρδίσματα στις κιθάρες που κάνουν το κομμάτι βαρύ κι ασήκωτο!\nΠέρα από μια nu metal μπάντα, όπως χαρακτηρίζουν και οι ίδιοι τον ήχο τους..they fucking djent..!! και το κάνουν πολύ καλά!!\nΑφήνουμε τα λόγια λοιπόν και απλά σας παραδίδουμε το κομμάτι παρακάτω!!\nTagslarisa single spitback underground scene\nΠροηγούμενο Bill & Ted Face the Music – #1 Trailer\nΕπόμενο Progress of Inhumanity – Progress Not Perfection(Live Album)


BEAMZ BC35B-75 ΓΑΝΤΖΟΣ ΑΝΑΡΤΗΣΗΣ < Αξεσουάρ Βάσεων * Truss | DJShop\nBEAMZ BC35B-75 ΓΑΝΤΖΟΣ ΑΝΑΡΤΗΣΗΣ\nBC35B-75 γάντζος ανάρτησης από τη BEAMZ, κατάλληλος για τοποθέτηση σε σωλήνα διαμέτρου 32-35mm, περιλαμβάνεται βίδα M10 (L=25mm) και παξιμάδι πτερυγίων για πιο σταθερή προσαρμογή, μέγιστο φορτίο 75Kg, μαύρο χρώμα.\nΚατάλληλο Για : Σωλήνα Διαμέτρου 32-35Mm\nΛοιπά Χαρακτηριστικά : Μέγιστο Φορτίο 75Kg. Περιλαμβάνεται Βίδα M10\nΒάρος (Gr) : 132\nBC35-75 γάντζος ανάρτησης από τη BEAMZ, κατάλληλος για τοποθέτηση σε σωλήνα διαμέτρου 32-35mm, περιλαμβάνεται βίδα M10 (L=25mm) και παξιμάδι πτερυγίων για πιο σταθερή προσαρμογή, μέγιστο φορτίο 75Kg, ασημί χρώμα.\nBEAMZ BC35-75 ΓΑΝΤΖΟΣ ΑΝΑΡΤΗΣΗΣ\nDECO22Q-PT50 τετράγωνη τράσσα φωτισμού από την Contest μήκους 50cm, διάμετρος κύριων σωλήνων 35mm/ενδιάμεσων σωλήνων 1,6mm, απόσταση μεταξύ των σωλήνων 185mm, απόσταση μεταξύ των σωλήνων 185mm (240mm εξωτερική). Σύνδεση μέσω κωνικών πύρων και ασφαλειών τύπου φουρκέτας.\nCONTEST DECO22Q-PT50 ΤΕΤΡΑΓΩΝΗ ΤΡΑΣΣΑ


Η κυπριακή Αριστερά διαμορφώνει εναλλακτικό πρόγραμμα | socialpolicy.gr\nΤέσσερα χρόνια μετά το ξέσπασμα της κρίσης η ευρωπαϊκή Αριστερά συνολικά – αλλά και τα επιμέρους κομμάτια της – δεν έχει κατορθώσει να αρθρώσει πειστική εναλλακτική πρόταση. Απεναντίας, όλο και περισσότερο αποδέχεται το πλαίσιο που έχει επιβάλλει η ΕΕ, όσο κι αν λεκτικά απορρίπτει τον νεοφιλελευθερισμό, ή διαρρηγνύει τα ιμάτια της περί καπιταλισμού. Βασικός λόγος του ιδεολογικού εγκλωβισμού της είναι ότι μεγάλο μέρος της Αριστεράς έχει πιαστεί στην παγίδα του ευρώ.\nΤρίτον, θα πρέπει να εθνικοποιηθούν χωρίς περιστροφές οι τράπεζες. Η διαχείριση της κρίσης της τετραετία που πέρασε έθεσε τις τράπεζες υπεράνω όλων. Ο ελληνικός λαός δανείστηκε τεράστια ποσά για τη διάσωση των τραπεζών, η κερδοφορία τους έχει ανακάμψει, η μονοπωλιακή τους δομή έγινε εντονότερη με αδιαφανείς και πιθανότατα παράνομους τρόπους, αλλά η παροχή πιστώσεων παραμένει εξαιρετικά προβληματική και πανάκριβη.\nΕν μέρει αυτό οφείλεται στην προϊούσα αποδιάρθρωση του τραπεζικού συστήματος ολόκληρης της ΟΝΕ που έχει φέρει μεγάλες αποκλίσεις στα επιτόκια. Εν μέρει όμως οφείλεται και στα προβληματικά δάνεια που συσσωρεύτηκαν κατά τη διάρκεια της κρίσης. Η λύση είναι να υπάρξει δημόσια ιδιοκτησία και έλεγχος, να ανοίξουν τα βιβλία, να αποδοθούν ευθύνες και να μπουν οι τράπεζες σε νέα πορεία σε κοινωνική βάση. Καμία ριζοσπαστική πολιτική, με πραγματική παραγωγική αναδιάρθρωση, δεν είναι εφικτή σε άλλη βάση.\nΤο Κυπριακό Τραπεζικό Σύστημα – Μία κρίση εντός Ευρωζώνης\nΔιαβάστε Επίσης Η Αριστερά και το πρόταγμα της ηγεμονίας\nTags: απόψειςΚύπροςΚώστας Λαπαβίτσαςοικονομία


24/07/2018, 21:32 85\n«Ζητώ την παραίτηση Δούρου προκειμένου να λήξει η «μαύρη» θητεία της που μετρά 100 νεκρούς μέχρι σήμερα. Να παραιτηθεί! Τι περιμένει» τονίζει χαρακτηριστικά ο μέχρι πρότινος βουλευτής των ΑΝΕΛ\nΚάποια στιγμή πήγε να γίνει κάτι με τα σκουπίδια.Μπήκε μπροστά η Δούρου ξεσήκωσε το λαό και το ματαίωσε.Δεν ήταν καλό και σωστό;ας συμφωνήσουμε. Πήρε τα κλειδιά και δεν έκανε τίποτα.5-6 χρόνια καθυστέρηση τουλάχιστον. Αριστερά σημαίνει γκρίνια,μίσος και γκρέμισμα.Ήμουν εκεί για λίγο και αποχώρησα και ξέρω καλά τι λέω. Κάθε μέρα γινόμουν όλο και πιο κακός,εξαιτίας του (ταξικού ) μίσους•το οποίο κατέληγε σε πολύ ζήλεια και περισσότερο φθόνο. Και πολλά ψέμματα και πολύ επιθετικότητα (κάτι από Μπογιόπουλο).\nΣιγά μην παραιτηθώ! Και να θυμάστε ότι τώρα είμαι Δρ. Ρενα....\nΔεν προκειται να παραιτηθεί η γαι-Δουρου αυτη θα φυγει μονο με κλωτσιές απο κει μεσα\nΕίναι εντυπωσιακό πόσα πληρωμένα υπαλληλάκια της Δούρου έχουν βγει να την υπερασπιστούν...Ας δούμε την αλήθεια μια κ έξω: 100+ νεκροί σε μία θητεία, περισσότερο άχρηστη εφιαλτική περιφερειακή αρχή δεν μπορεί να υπάρξει. Λόγια και κανένα έργο(η Μάνδρα μετά ξανα πλημμύρισε). Έπρεπε να είχε παυθεί χθες. Ελπίζω στις εκλογές να πάει εκεί που της αξίζει.\nτο λιμενικο σωμα που αργησε 2 ωρες να βρεθει στον τοπο της τραγωδιας και πνιγοταν ο κοσμος δεν μιλαει κανενας .\nΕμένα πάντως ως πολίτη δεν με αφορά να παραιτούνται οι πολιτικοί, ιδιαιτερα οταν δεχονται πυρα απο άχρηστους αντιπολιτευομενους.Με νοιαζει να αγωνίζονται και να ψαχνουν να βρουν την λύση. Η Δούρου για τη Μανδρα κίνησε τις διαδικασίες και αποκαλύφθηκε τι έκανε εκεί η πασοκα δημαρχος με πολεοδομους και τα ρεστα. Εχτισε αμαξοστάσιο και νηπιαγωγείο πάνω στο ρέμα! Και έλεγε οτι μεγαλες βροχές γίνονται καθε 30 χρόνια. Τώρα στο Μάτι μέσα σε 10 λεπτά λένε η φωτιά πέρασε και την Μαραθώνος με 11 μποφόρ. Ωραία είναι από το σπιτάκι μας να ρίχνουμε ευθύνες, όπου μας συμφέρει!\nΉ να αφαιρούμε ευθύνες όπου μας πληρώνουν\nτι λετε κυρια μου? δεν επρεπε να κινησει τις διαδικασιες πριν πνιγει η Μανδρα? ποιος ειναι ο ρολος της ? να βγαζει συμπερασματα? η να οργανωνει και να προλαμβανει? ειπαμε να ειμαστε φανατικοι αλλα οχι κι ετσι . η Κυρια Δουρου επρεπε να εχει παραιτηθει μετα την Μανδρα τουλαχιστον αν εχει λιγη τσιπα ας το κανει τωρα.\nΟ κος Καμμενος μαλλον ξεχναει ποιος κυβερνουσε εδω και 40 χρονια, και εδινε αδειες να χτιστει ενας οικισμος στην θαλασσα με δρομους αδιεξοδα και καμια διεξοδο διαφυγης. Ξεχναει ποιοι λαδωναν και λαδωνονταν και με ποιες πολιτικες πλατες. Θυμαται μονο το μισος του για το Συριζα και την μανια του να βρισκεται στην πρωτη γραμμη, εστω λεγοντας και ανοησιες. Αυτός ο τρομερος πολιτικός άντρας είναι απιστευτα λιγος για εναν λαο που θρηνει σημερα.\nΟ Τσωρτσιλ ειχε πει αφηστε τους αριστερους να κυβερνησουν μια φορα και μετα θα εκπλαγειτε απο τα αποτελεσματα. Οι ανθρωποι αυτοι μονο απο διαμαρτυρια ξερουν και απο σχεδιαμο και στρατηγικη δεν εχουν ιδεα. Εδω ο Καρανικας ειναι συμβουλος στρατηγικου σχεδιασμου του Αλεξη!!!!!!! Τι δεν καταλαβαινετε.\nΈτσι ακριβώς,ο αφελης λαος μονο άμα καεί (οικονομικα,κοινωνικά αλλα και κανονικά οπως συνεβει στο Μάτι) απο την αριστερά θα βαλει μυαλό και θα καταλαβει τι εστι,και ποιες ειναι οι συνεπείες,στο να τον κυβερνάνε χασικληδες, τσαρλατάνοι, λωποδύτες, απατεώνες, ψεύτες, αλήτες,και καταληψίες.\nγιατι?οι αλλοι ηταν καλυτεροι?\nΕπειδή η κυρία είναι ανίκανη πιστεύεις ο,τι πρέπει να θρηνούμε τόσα θύματα ? Αν ναι, Ζήτω λοιπών ο Αλέξης Τσίπρας.\nαν η δουρου εδωσε τις αδειες για να χτιστουν αυθαιρετα βιλλες μεσα στο δασος,συμφωνω,να παει φυλακη..αν ομως ολα αυτα τα σπιτια δεν χτιστηκαν επι δουρου,να πανε φυλακη οσοι ηταν περιφεριαρχες οταν χτιστηκαν αυτα τα αυθαιρετα μεσα σε δαση ρεματα και αιγιαλους..\nκαι το κρατος που ζηταει λεφτα για νομιμοποιηση? και η δουρου που δεν τα γκρεμισε ως οφειλε μιας που ειναι η αρμοδιοτητα της? φτανει πια η καραμελα με τους προηγουμενους , ειπαμε οτι ηρθαν αυτοι για να αλλαξουν την Ελλαδα και αντι για αυτο μας εχουν καταστρεψει και ατομικα και την χωρα\nΔεν έχεις δίκιο ως προς το τελευταίο, γιατί την Ελλάδα πράγματι την άλλαξαν (εννοείται βέβαια προς το χειρότερο)!!!


5 σειρές για λιώσιμο στην εξεταστική – THIS IS NOT A BLOG\n5 σειρές για λιώσιμο στην εξεταστική\nPsycoticFox June 13, 2017 June 16, 2017 Αφιερώματα, TV Series\nΑς μην κοροιδευόμαστε. Όλες οι σειρές είναι σειρές για εξεταστική αν το θέλεις αρκετά. Να, και εγώ γράφω αλλά βλέπω Better Call Saul, The Handmaid’s Tale, Master of None και True Blood. Υπάρχει ποικιλία. Όπως και να΄χει, για μέσα στο χάος της εξεταστικής ενδείκνυνται ανάλαφρες σειρές, με μισάωρα επεισόδια που θα σε κάνουν να ξεχάσεις ότι σε περιμένει διάβασμα. Είναι οι σειρές που θα δεις με τον καφέ, στο διάλειμμα, πριν κοιμηθείς για να έχεις την ψευδαίσθηση ότι κάνεις κάτι παραπάνω με τη ζωή σου από το να διαβάζεις για να κοπείς.\nΟρίστε 5 σειρές σε περίπτωση που έχεις ξεμείνει\nΝαι, το How I Met Your Mother δεν είναι η πιο πρωτότυπη πρόταση αλλά είναι must για όποιον δεν την έχει δει. Είναι τα Φιλαράκια της εποχής μας. Επιπλέον αποτελείται από 20λεπτα ημι-αυτοτελή επεισόδια και είναι ότι πρέπει για να ξεσκάσεις από το διάβασμα. Θα ξεκαρδιστείς στα γέλια και αν κολλήσεις αρκετά θα νιώθεις ότι έχεις αποκτήσεις μια νέα οικογένεια. Η σειρά προτείνεται και για επανάληψη για όσους την έχουν ήδη δει διότι τι καλύτερο από το να βλέπεις τυχαία επεισόδια χωρίς τη δέσμευση του cliffhanger;\n( εναλλακτικά, στην ίδια κατηγορία ανήκουν και άλλα sitcoms όπως το Parks and Recreations ή το It’s Always Sunny in Philadelphia)\nTo Master of None του Aziz Ansari είναι ένα από τα must στις φετινές κωμικές σειρές. Αυτό που την χαρακτηρίζει δεν είναι μόνο το αντισυμβατικό της χιούμορ, αλλά το πολυπολιτισμικό της καστ και τα κοινωνικά θέματα που θίγει σχεδόν σε κάθε επεισόδιο. Δεν αναλώνεται σε ηλίθια αστεία, ούτε σε situational αστεία αλλά έχει χιούμορ που πηγάζει από την καθημερινή ζωή, η οποία παρουσιάζεται αρκετά ρεαλιστικά. Το καλό είναι ότι δεν εμπνέει το binge watching οπότε ίσως ανοίξεις και κανά βιβλίο.\nΜη σε τρομάζει το books στον τίτλο. Το Black Books είναι μια σχετικά παλιά κωμική σειρά με τον αγαπημένο μας Dylan Moran ο οποίος παίζει έναν κυνικό, νιχιλιστή και ημι-αλκοολικό ιδιοκτήτη βιβλιοπωλείου που μισεί τους πάντες. Κλασσική Βρετανική σειρά με άπλετο βρετανικό κυνικό χιούμορ που θα σας κάνει να εναλλάσσεστε μεταξύ γέλιου και ταύτισης. Άλλωστε ποιος δεν έχει νεύρα μέσα στην εξεταστική και δεν θέλει να κατεβάσει ένα μπουκάλι κρασί με ένα πακέτο τσιγάρα;\nΈνα άλογο ( ναι, άλογο) ξοφλημένος σταρ της τηλεόρασης του 90′ προσπαθεί να ανανεώσει την καριέρα του στο Λος Άντζελες του σήμερα. Η animated σειρά του Netflix μας προσκαλεί σε έναν εναλλακτικό κόσμο όπου άνθρωποι ζουν μαζί με “ανθρωποειδή ζώα” και το όπου Hollywood έχει γίνει Hollywoo. Με τον Will Arnett, τον Aaron Paul, την Amy Sedaris και την Alison Brie στις πρωταγωνιστικές φωνές καταλαβαίνουμε ότι πρόκειται για ένα αριστουργηματάκι.\nΑν θεωρείς πως το διάβασμα που ρίχνεις είναι χαμένος χρόνος, αφού είναι σιγουράκι πως θα κοπείς, το Arrested Development είναι ο, τι καλύτερο θα βρεις να περνάς την ώρα σου. H σειρά, σε αντίθεση με εσένα, έχει κοπεί μόνο δυο φορές, αλλά μόλις πριν λίγο καιρό πήρε το πράσινο φως για μια πέμπτη σεζόν στο Netflix. Έτσι, πέρα από το καμμένο χιούμορ που θα σου κάψει όσα εγκεφαλικά κύτταρα σου έχουν μείνει από το διάβασμα, θα σου δώσει κουράγιο να μην σταματήσεις να προσπαθείς να περάσεις το ρημάδι το μάθημα.\nPrevious Νέο υλικό από τον Steven Wilson!\nNext Mummy (2017)


ΕΛΛΗΝΟΡΘΟΔΟΞΙΑ: Πνευματικοί δεσμοί. Πνευματικός πατήρ. Δανιήλ Κατουνακιώτης. Μέρος Α'\n«Ω Κύριε! Συ ο ευλογών και χαριτώνων τους πιστούς δούλους και θεράποντάς Σου˙ ποίους; Εκείνους οίτινες δια την αγάπην Σου κόπτουσι το οικείον θέλημα και φρόνημα, και έχουσιν εγκόλπιον την αγνήν υπακοή και μακαρίαν ταπείνωσιν, Συ Εύσπλαχνε και Οικτίρμων, επίβλεψον και επί τον δούλον σου, το πνευματικόν μου τέκνον Νικόλαον και εις την κατ’ οίκον αυτού εκκλησίαν και εις όλην την εν Χω αυτής αδελφότητα… ίνα μη δελεασθώσιν από τας δεξιάς και αριστεράς παγίδας του διαβόλου, και χάρισαι αυτοίς τα προς σωτηρίαν αιτήματα και ζωήν την αιώνιον.\n»Και καθώς εμακάριζες τους πτωχούς τω πνεύματι, τους τε πραείς και καθαρούς τη καρδία και τους πιστεύοντάς Σε ειλικρινώς, ούτω και τανύν ικάνωσον και χαρίτωσον τον δούλον Σου ταπεινόν Νικόλαον και άπασαν την ακολουθούσαν αυτώ συνοδείαν με εκείνα τα υπερφυή χαρίσματα τα οποία διά των Ιερών Αποστόλων σου ενήργεις εις την οικίαν Στεφανά και πλείστων τοιούτων οικογενειών, αίτινες ηκροάζοντο ευλαβώς το κήρυγμα των ιερών Μαθητών Σου».\nΟ θάνατος του Γέροντος υπήρξε διά τον Νικόλαον το πιο λυπηρό γεγονός της ζωής του. Και όταν έπειτα από αρκετά χρόνια επισκέφθηκε την Καλύβη των Δανιηλαίων, περιέλουσε τη σεπτή κάρα του με ποταμούς δακρύων και με πολύτιμο μύρο που το είχε φέρει επίτηδες μαζί του.\nΟ Νικόλαος Ρέγκος μέχρι τέλους της ζωής του ακτινοβολούσε αρετή, συγχωρητικότητα, αγιοσύνη. Σε ορισμένες περιπτώσεις και πνεύμα προφητείας. Προείπε ορισμένα γεγονότα μελλοντικά, και τα λόγια του βρήκαν πλήρη επαλήθευση. Σχετικά μας ομίλησε η κόρη του Άννα, που προ καιρού έτυχε να τη συναντήσουμε.\nΣτα κατάλοιπα του Γέροντος σώζονται πολυάριθμες επιστολές προς αυτόν, δείγμα του στενού δεσμού που ανεπτύχθη μεταξύ τους. Ορισμένα αποσπάσματα από τις επιστολές αυτές παραθέτουμε και στο τέλος του παρόντος βιβλίου.\nΣτην Πάρο, ο π. Φιλόθεος Ζερβάκος και οι άλλοι πατέρες της Λογγοβάρδας έπαιρναν κατευθύνσεις από το γερο-Δανιήλ. Μεταξύ τους είχε αναπτυχθεί μεγάλος πνευματικός σύνδεσμος και αλληλογραφούσαν συχνά.\nΑναρτήθηκε από Δημήτριος Ἀναστασιάδης στις 1:21 μ.μ.\nΕτικέτες γέροντας Δανιήλ Κατουνακιώτης


ΓΗΡΟΚΟΜΕΙΟΝ ΑΝΔΡΩΝ ΚΟΡΙΝΘΟΥ "ΤΟ ΕΡΓΟΝ ΤΟΥ ΑΠΟΣΤΟΛΟΥ ΠΑΥΛΟΥ"\nΤο Εκκλησιαστικό Γηροκομείο Ανδρών Κορίνθου "ΤΟ ΕΡΓΟΝ ΤΟΥ ΑΠΟΣΤΟΛΟΥ ΠΑΥΛΟΥ" θεμελιώθηκε στις 16 Αυγούστου του έτους 1972, επί οικοπέδου 13 στρεμμάτων δωρεά του ιατρού κ. Γεωργίου Αθανασοπούλου.\nΤα σχέδια και τις μελέτες έκανε δωρεά ο Μηχανικός κ. Βασίλειος Λιβάνης, που είχε κάνει δωρεά και την επίβλεψη του έργου.\nΗ δαπάνη του έργου ανήλθε στα 12 εκατομμύρια δραχμές.\nΤο Γηροκομείο Ανδρών Κορίνθου είναι Ν.Π.Ι.Δ. με βάσει το Καταστατικό του νομίμως δημοσιευθέντος στο υπ' αριθμ. 109/29 - 1 - 1973 Φ.Ε.Κ..\nΔιοικείται από πενταμελές Διοικητικό Συμβούλιο υπό τήν Προεδρία του εκάστοτε Μητροπολίτου Κορίνθου, τριών ιερέων και ενός λαϊκού.\n«Σύμφωνα προς τους Ιερούς Κανόνας, που επιβάλλουν στον Επίσκοπο την Φιλανθρωπία και το χρέος το οποίον επωμίσθη παρά του Αρχιποίμενος Χριστού, όπως περικρατήσωμεν το γήρας και περιθάλψωμεν τους εν τη Θεοσώστω Ιερά και Αποστολική Μητροπόλει Κορινθίας υπάρχοντας ενδεείς και εγκαταλελειμμένους γέροντας.»\nΣκοπός του Ιδρύματος είναι αφ' ενός μεν να εξασφαλίσει «Χριστιανά τα τέλη της ζωής» των γερόντων της Ιεράς Μητροπόλεως Κορίνθου και όχι μόνο και αφ'' ετέρου δε να παρέχει στους ενδεείς και εγκαταλελειμμένους γέροντες στέγη, τροφή και περίθαλψη τελείως δωρεάν.\nΤο πρώτο Διοικητικό Συμβούλιο συνήλθε σε Συνεδρία στις 8 Νοεμβρίου του έτους 1973. Το Ίδρυμα αποπερατώθηκε το έτος 1976, όμως υπήρξαν δύο λόγοι που δεν επέτρεψαν την άμεση λειτουργία του.\nΟ πρώτος λόγος ήταν ότι επί τρία σχολικά έτη φιλοξενήθηκε δωρεάν η Εκκλησιαστική Σχολή Κορίνθου, καθ' όσον δεν υπήρχε χώρος για την στέγαση των Ιεροσπουδαστών.\nΟ δεύτερος λόγος ήταν η έλλειψη οικονομικών πόρων δια την λειτουργία του. Η λειτουργία του Ιδρύματος άρχισε την 15ην Φεβρουαρίου του έτους 1980.\nΟ πρώτος γέροντας που εισήχθη στο Ίδρυμα ήταν ο κ. Χαραλαμπίδης Ανδρέας στις 16 Ιουνίου 1980. Έως σήμερα Σεπτέμβριο του 2008 έχουν εισαχθεί στο Ίδρυμα 115 γέροντες.\nΟι κτιριακές εγκαταστάσεις που υπάρχουν σήμερα μπορούν να φιλοξενήσουν μέχρι 12 γέροντες και εφ' όσον γίνουν κάποιες απαραίτητες επισκευές ο αριθμός των φιλοξενουμένων μπορεί να φθάσει τους 30 γέροντες.\nΤο Ίδρυμα συντηρείται από τις ελάχιστες οικονομικές προσφορές ιδιωτών, ένα μέρος από τις εισφορές Ιερών Ναών και Μονών και τα υπόλοιπα χρήματα από χορηγήσεις του Μητροπολιτικού Ταμείου της Ιεράς Μητροπόλεως Κορίνθου.\nΕντός του χώρου του Ιδρύματος δεσπόζει ο περίλαμπρος Ναός ρυθμού "ΡΟΤΟΝΤΑΣ' υπό την επωνυμία "ΤΟ ΕΡΓΟΝ ΤΟΥ ΑΠΟΣΤΟΛΟΥ ΠΑΥΛΟΥ', που χρησιμοποιείται για τις ανάγκες του Ιδρύματος.\nΤην δεύτερη Κυριακή του μηνός Φεβρουαρίου εκάστου έτους και εντός του Ιερού Ναού γίνεται Μέγας Εσπερινός εις μνήμην των Αγίων Ακύλα & Πρίσκιλλας και διανέμονται Βιβλιάρια Τραπέζης με χρηματικά ποσά στις άγαμες Κορασίδες του Νομού.\nΤην θέση του Υπευθύνου του Ιδρύματος, που είναι τιμητική κατείχαν από το έτος 1980 ως και σήμερα οι κάτωθι ιερείς της Ιεράς Μητροπόλεως Κορίνθου.\nΑπό το 1980 ως τις 3/8/1988 ο Πρωτ/ρος Δημήτριος Κορρές.\nΑπό τις 3/8/1988 ως τις 10/9/1997 ο Πρωτ/ρος Ιωάννης Δελημπαλτάς.\nΚαι από τις 10/9/1997 ως και 12/7/2016 ο Πρωτ/ρος Αθανάσιος Αναγνωστόπουλος.\nΚαι από τις 13/8/2016 ως και σήμερα ο Σταυροφόρος - Οικονόμος Αιδ/τος Δημήτριος Στεργιόπουλος.\nΤο Ίδρυμα δέχεται κάθε είδους ενίσχυση είτε σε χρήματα, είτε σε είδη.\nΔΙΕΥΘΥΝΣΗ: ΚΟΡΙΝΘΟΣ 201 00 (Θέση Καζάρμα). Τηλ. 27410 - 26374.\nΑΡΙΘΜ. ΛΟΓΑΡΙΑΣΜΟΥ: ΤΡ. ΠΕΙΡΑΙΩΣ 5509-040940-055


Συνεδρίαση Νομαρχιακού Συμβουλίου 14/12/2009\nΣυντάκτης Νewsroom 14 Δεκεμβρίου, 2009 12:23\nΣυνεδρίασαν το Σάββατο, 12 Δεκεμβρίου 2009, τα μέλη του Νομαρχιακού Συμβουλίου με δώδεκα θέματα ημερήσιας διάταξης και τρία θέματα προ ημερησίας διάταξης.\nΟ πετρελαιαγωγός Μπουργκάς – Αλεξανδρούπολη μονοπώλησε για άλλη μια φορά το ενδιαφέρον, καθώς ο επικεφαλής της αντιπολίτευσης κ. Στέφανος Σπάσης κατέθεσε αίτημα της παράταξής του για ενημέρωση από τον Νομάρχη Έβρου κ. Νικόλαο Ζαμπουνίδη για τη συνάντηση των μελών της Επιτροπής Διαβούλευσης με την Υπουργό Περιβάλλοντος, Ενέργειας και Κλιματικής Αλλαγής κα Μπιρμπίλη, αλλά και για τη σύμβαση με το Δημοκρίτειο Πανεπιστήμιο Θράκης (Δ.Π.Θ.) για την εκπόνηση όλων των μελετών που σχετίζονται με τον αγωγό, που πρόκειται να συναφθεί μεταξύ της Επιτροπής Διαβούλευσης και του Δ.Π.Θ.\nΟ Νομάρχης Έβρου δήλωσε σχετικά «Ενημέρωσα το σώμα για τις συναντήσεις που είχαμε με την κα Μπιρμπίλη, και με τον κ. Μανιάτη, αλλά και για όλα όσα έχουν συμβεί στο χρονικό διάστημα από την ημερομηνία έγκρισης των 700.000 ευρώ από το Υπουργείο μέχρι σήμερα. Το αν θα γίνει ή δεν θα γίνει ο αγωγός, δεν εξαρτάται από μας. Εξαρτάται από τον Πούτιν και τη Ρωσία. Τα παιχνίδια είναι πολύ μεγάλα, βλέπουμε τι γίνεται με τον αγωγό Μπακού – Τσεϊχάν, τη συμφωνία που έχει κάνει ο Πούτιν με τον Ερντογάν, στην οποία προσέτρεξε και ο Μπερλουσκόνι, προκειμένου να «ρίξουν» πετρέλαιο στον αγωγό Μπακού – Τσεϊχάν. Αυτό σημαίνει, ότι από την ώρα που έχει επέλθει αυτή η συμφωνία, σε ένα μεγάλο βαθμό, αποδυναμώνεται ο δικός μας αγωγός Μπουρκάς – Αλεξανδρούπολη. Εμείς ανεξάρτητα αν γίνει ή δεν θα γίνει ο αγωγός έχουμε υποχρέωση να κάνουμε το καλύτερο, να είμαστε έτοιμοι. Γιατί ανά πάσα στιγμή μπορεί να μας προκύψει.»\nΣτην ερώτηση της αντιπολίτευσης για την προγραμματική σύμβαση με το Δ.Π.Θ. ο κ. Ζαμπουνίδης απάντησε «Το Πανεπιστήμιο θα είναι ο σύμβουλος της Επιτροπής Διαβούλευσης, και φυσικά του Νομαρχιακού Συμβουλίου, αλλά και οποιουδήποτε νομικού ή φυσικού προσώπου. Όποιος θέλει θα μπορεί να απευθύνεται στο Πανεπιστήμιο και να λαμβάνει απαντήσεις. «Μετά λόγου γνώσεως» πρέπει να απαντάμε και στην εταιρεία, όπου έχουμε διαφορετική άποψη, αλλά και ταυτόχρονα στα ερωτήματα και στις αγωνίες που έχει η τοπική κοινωνία. Έτσι, λοιπόν, εντός των ημερών θα υπογραφεί αυτή η σύμβαση με το Πανεπιστήμιο, και πλέον θα έχουμε έναν πολύτιμο συνεργάτη. Ξεκινάμε να κερδίσουμε ένα στοίχημα και εμείς σαν τοπική κοινωνία, αλλά και το Πανεπιστήμιο, το Πολυτεχνείο, πρέπει να αποδείξει ότι πραγματικά μπορεί να ανταποκριθεί σε ένα τέτοιο σημαντικό έργο για τον τόπο.»\nΟ κ. Ζαμπουνίδης ενημέρωσε ότι «Υπάρχει η μελέτη προέγκρισης για τη χρήση γης, όμως αυτή δεν έχει να κάνει με το Νομαρχιακό Συμβούλιο ή με την Επιτροπή Διαβούλευσης. Έχει αποσταλεί σε εφτά αρμόδιες υπηρεσίες, όπως είναι ο στρατός, η αρχαιολογική υπηρεσία, ο ΕΟΤ, η τοπογραφική υπηρεσία, τα δασαρχεία κλπ, για να ελέγξουν, δηλαδή από εκεί που σχεδιάζουν να περάσουν το αγωγό, πέφτουν πάνω σε αρχαιολογικό χώρο, πέφτουν πάνω σε στρατόπεδο, ή κάτι που θα τους εμποδίσει; Αυτά απαντώνται υπηρεσιακά, και θα έρθει τελικά η κύρια μελέτη χωροθέτησης, πάνω στην οποία πρέπει να τοποθετηθούμε εμείς. Όμως, έστω και αυτή η προμελέτη για χρήση γης, αποτελεί ένα εργαλείο για να αρχίσουμε πλέον να κουβεντιάζουμε και το Πανεπιστήμιο να δουλεύει.\nΜετά την υπογραφή σύμβασης, το Πανεπιστήμιο θα προσλάβει δέκα τοπικά στελέχη, τα οποία θα είναι εγκατεστημένα στην έδρα της Επιτροπής Διαβούλευσης, και τα οποία θα στελεχώνουν τέσσερις επιτροπές, από δύο άτομα κάθε επιτροπή, όπου καθημερινά, οποιοσδήποτε, είτε φυσικό είτε νομικό πρόσωπο, θα μπορεί να πάει να εκθέσει τις αγωνίες, τον προβληματισμό, να κάνει προτάσεις. Αυτές οι προτάσεις εν συνεχεία θα προωθούνται στο Πανεπιστήμιο, θα έρχονται στην Επιτροπή Διαβούλευσης, στο Νομαρχιακό Συμβούλιο όπου θα είναι κορυφαία διαδικασία. Οποιοσδήποτε φορέας, και περιμένουμε πλέον από τους Δήμους να καταθέσουν τις προτάσεις με τις επιτροπές που έχουν, όλα τα επιμελητήρια με τις επιτροπές που έχουν συστήσει, και δουλεύουν προς αυτή την κατεύθυνση, θα έχουν σύμβουλο σε όλη αυτήν την υπόθεση πάλι το Πανεπιστήμιο. Δηλαδή, από πάνω θα υπάρχει πάντα η ομπρέλα που θα βοηθάει όποιον χρειαστεί βοήθεια, το Πανεπιστήμιο. Και δεν είναι μόνο οι συγκεκριμένες δράσεις που υπογράφουμε με το Πανεπιστήμιο, που αποτελούν παραδοτέο υλικό, μια και ο επίτροπος, τα εντελλόμενα ζητάνε παραδοτέο υλικό, και οι διαδικασίες πρέπει να είναι νόμιμες, στο βαθμό που διαχειριζόμαστε δημόσιο χρήμα. Πέρα από εκεί, το Πανεπιστήμιο θα είναι γενικά ο σύμβουλος της τοπικής κοινωνίας, όλων αυτών των επιτροπών που προανέφερα, στο έργο του αγωγού Μπουρκάς – Αλεξανδρούπολη. Μέσα στο Γενάρη θα συνεδριάσει το Νομαρχιακό Συμβούλιο με αποκλειστικό θέμα τον αγωγό, παρουσία των πρυτανικών αρχών και εκπροσώπων των αρμόδιων τμημάτων, θα γίνει ένας διάλογος με την Πανεπιστημιακή Κοινότητα, θα δοθούν κάποιες κατευθύνσεις. Θα δούμε αν το Νομαρχιακό Συμβούλιο έχει να πει κάτι διαφορετικό από αυτό που θα κατατεθεί. Ουσιαστικά το Νομαρχιακό Συμβούλιο και η Επιτροπή Διαβούλευσης θα κατευθύνουν το Πανεπιστήμιο για το τι ακριβώς θέλουν.»\nΕκτός ημερήσιας διάταξης συζητήθηκε επίσης η εισήγηση της Νομαρχιακής Επιτροπής Παιδείας για τον υποβιβασμό και κατάργηση σχολείων στο νομό. Σύμφωνα με την ομόφωνη απόφαση του Νομαρχιακού Συμβουλίου καταργούνται τα Δημοτικά Σχολεία Δωρικού και Μεγάλης Δοξιπάρας, καθώς επίσης και το Νηπιαγωγείο Λυκόφωτος. Υποβιβάζονται από 6/θ σε 2/θ τα Δημοτικά Σχολεία Κομάρων και Πλάτης, ενώ το 2/θ Δημοτικό Σχολείο Φυλακίου σε 1/θ. Ο Νομάρχης Έβρου δήλωσε σχετικά «Πρέπει να γίνει κατανοητό ότι δεν είναι δυνατόν στην εποχή μας να φοιτούν τα παιδιά μας σε σχολεία που δεν είναι 6/θ. Αυτό δεν είναι παιδεία. Για την ώρα επικυρώσαμε τον υποβιβασμό και την κατάργηση κάποιων σχολείων, αλλά πρέπει να εξετάσουμε εκτενέστερα το θέμα των σχολείων στο νομό. Για αυτό και θα επανέλθουμε σε επόμενο Νομαρχιακό Συμβούλιο. Είναι απαράδεκτο να κάνουν δυο ή τρεις τάξεις μαζί μάθημα και από τις πέντε ώρες διδασκαλίας την ημέρα να αντιστοιχεί 1 ώρα σε κάθε τάξη. Οι γονείς πρέπει να καταλάβουν ότι τα παιδιά τους πρέπει να πηγαίνουν σε οργανωμένο σχολείο, όπου κάθε δάσκαλος έχει την τάξη του, τα παρακολουθεί και κάνει κανονικά τα μαθήματα. Υπάρχει μια λογική να θέλουν να κρατήσουν το σχολείο σε κάθε χωριό. Αλλά να το κάνουν τι; Για να βγάλουν τα παιδιά τους αγράμματα, αφού δεν μπορούν να πάρουν τις βάσεις που πρέπει; Είναι άδικο για το κάθε παιδί. Νομίζω ότι πρέπει να πάμε σε οργανωμένα σχολεία, αυτή είναι η πρότασή μου, ανεξάρτητα από τα όποια προβλήματα θα δημιουργήσει. Η νομαρχία και οι Δήμοι θα αναλάβουν τη μεταφορά των μαθητών και δεν θα υπάρχει πρόβλημα.»\nΤο Νομαρχιακό Συμβούλιο ενέκρινε, επίσης, ομόφωνα το αποτέλεσμα του διαγωνισμού για την ανάθεση εκπόνησης της μελέτης του έργου «Μελέτη αντικατάστασης και υπογειοποίησης αρδευτικών δικτύων του Τ.Ο.Ε.Β. Ερυθροποτάμου (Α ΦΑΣΗ)» . Ο κ. Ζαμπουνίδης τοποθετήθηκε λέγοντας «Είχαμε βάλει αρκετά χρήματα, 150.000 ευρώ, για να κάνουμε μια μελέτη για τον Ερυθροπόταμο, προκειμένου να κάνουμε υπόγεια δικτύωση των γεωτρήσεων. Οι αποφάσεις που έχουμε πάρει είναι ότι μελέτες πάνω από 20.000 ευρώ περνάνε οπωσδήποτε για έγκριση από το Νομαρχιακό Συμβούλιο. Ολοκληρώθηκε ο διαγωνισμός, εγκρίθηκε από το Νομαρχιακό Συμβούλιο ομόφωνα, και υπάρχει πλέον εταιρεία η οποία ανέλαβε να κάνει συνολικά τη μελέτη του Ερυθροποτάμου για να καλύψει τις περίπου 80 γεωτρήσεις που υπάρχουν. Είναι ένα έργο πολύ – πολύ σημαντικό, αν τελικά εγκριθεί, αφού τώρα πλέον καταθέτουμε φάκελο και τεχνικό δελτίο, ύψους 6-7 εκ. ευρώ για το υπόγειο δίκτυο Ερυθροποτάμου. Το χρωστάμε στον Ερυθροπόταμου, γι’ αυτό βάλαμε αυτά τα λεφτά για να ολοκληρώσουμε τη μελέτη και το τεχνικό δελτίο, για να μπορέσουμε να εντάξουμε αυτό το σπουδαίο έργο, γιατί πραγματικά οι απώλειες που υπάρχουν σήμερα με το υπάρχον δίκτυο είναι πολύ σημαντικές για τα νερά της περιοχής.»\nΤέλος, τα μέλη του Νομαρχιακού Συμβουλίου ψήφισαν ομόφωνα αρνητικά για τη δημιουργία πεδίου βολής στην περιοχή Μαυρόπετρα ανάμεσα στην Αισύμη – Άβαντα – Κίρκη και αναμένεται και η έκδοση σχετικού Ψηφίσματος.\n« Η σύζυγος του Μπερλουσκόνι ζητά 43 εκατομμύρια ευρώ ετησίως για το διαζύγιοΔΕΛΤΙΟ ΤΥΠΟΥ ΤΕΕ ΘΡΑΚΗΣ »


Με παρέμβαση της Εκκλησίας λογοκρίθηκαν Δ. Σαββόπουλος, Άσιμος και Ριάνα από τα σχολικά βιβλία… – Μεταρρύθμιση\nΜε παρέμβαση της Εκκλησίας λογοκρίθηκαν Δ. Σαββόπουλος, Άσιμος και Ριάνα από τα σχολικά βιβλία…\nΈπειτα από αίτημα της Εκκλησίας αφαιρέθηκαν στίχοι των τραγουδιών «Μπαγάσας», «Συννεφούλα» και «Umbrella» από το μάθημα των Θρησκευτικών, ενώ άλλαξαν πληροφορίες που δίνονται στα παιδιά για τη γιόγκα. Σύμφωνα με την εισήγηση του Μητροπολίτη Υδρας κ. Εφραίμ στην έκτακτη συνεδρίαση της Ιεραρχίας της Εκκλησίας της Ελλάδος, οι στίχοι αυτοί καταργήθηκαν από το πρόγραμμα του μαθήματος των Θρησκευτικών.\nΣτο νέο πρόγραμμα σπουδών για τα Θρησκευτικά, «πέρασαν», πάντως, τραγούδια όπως το «Η Ζωή μου όλη» του Άκη Πάνου, το οποίο προτείνεται σε εργασία της Γ’ Γυμνασίου με θέμα «Διευρύνοντας τις εμπειρίες μας – Χτίζοντας τον κόσμο μας». Αντίστοιχα στην Α’ Λυκείου στη θεματική ενότητα «Αναζήτηση του Θεού» προτείνεται το τραγούδι «Προσκυνητής» του Αλκίνοου Ιωαννίδη αλλά και μια φωτογραφία του παλιού βραζιλιάνου ποδοσφαιριστή Τζιοβάνι να πανηγυρίζει γκολ γονατιστός και δείχνοντας προς τον ουρανό!\nΣύμφωνα με το υπουργείο Παιδείας, ήταν «βελτιώσεις», προϊόν διαλόγου με την Ιεραρχία, ενώ το Ινστιτούτο Εκπαιδευτικής Πολιτικής εξέφρασε την ικανοποίησή του για την απόφαση της Ιεραρχίας που -κατά την ανακοίνωση του ΙΕΠ- «αψήφησε τις ακραίες φωνές ορισμένων κληρικών και λαϊκών και αποδέχθηκε ομόφωνα τα νέα προγράμματα σπουδών για το μάθημα των Θρησκευτικών στην Πρωτοβάθμια και Δευτεροβάθμια Εκπαίδευση».\nΟι «σατανικοί στίχοι» από την «Συνεφούλα» του Δ. Σαββόπουλου, που «κόπηκαν»:\nΔίσκος: Ροκ Το Ελληνικό – Νικόλας Άσιμος


Indianapolis 500: Ιαπωνικός θρίαμβος! - Caroto.gr\nΚύρια σελίδα/ΑΡΘΡΑ/ΑΓΩΝΕΣ/Indianapolis 500: Ιαπωνικός θρίαμβος!\nIndianapolis 500: Ιαπωνικός θρίαμβος!\nΚωνσταντίνος Ελευθεριάδης29 Μαΐου 2017\nΛέγεται ότι τα σιρκουί των μεγάλων αγώνων (Μονακό, Ινδιανάπολις και Λε Μαν) έχουν την τάση να «επιλέγουν» εκείνα τον νικητή της κάθε χρονιάς…\nΕάν υπάρχει οποιαδήποτε δόση αλήθειας σε αυτό, ο Takuma Sato έπρεπε να δουλέψει πολύ σκληρά σε όλη τη διάρκεια της καριέρας του για… να κεντρίσει τελικά στον χθεσινό αγώνα το ενδιαφέρον του Indianapolis Motor Speedway. Στην πίστα όπου το 2004 πέτυχε το μοναδικό podium της διόλου ευκαταφρόνητης καριέρας του στη Formula 1, αντιμετώπισε κάθε είδους αντιξοότητα (κάποια στιγμή βρέθηκε 16ος), οδηγώντας ταχύτατα αλλά και συνετά.\nΕπιβλήθηκε του πολύπειρου Castroneves στην τελική μονομαχία για γίνει ο πρώτος Ασιάτης που κερδίζει το Indy500. Σε έναν αγώνα που, ως είθισται, είχε τα πάντα (μονομαχίες στο όριο, εκπλήξεις και τρομακτικές συγκρούσεις) δικαιωμένος θα πρέπει να αισθάνεται και ο Fernando Alonso. Οδήγησε εκπληκτικά σε όλη τη διάρκεια της διοργάνωσης, βρέθηκε για 27 γύρους στην πρωτοπορία και έδειξε ικανός για τη νίκη μέχρι να τον προδώσει ο κινητήρας της Honda. Κέρδισε όμως τον σεβασμό και τελικά το standing ovation από το εκπληκτικό κοινό του Indy που έφτασε τις 350.000 την ημέρα του αγώνα.\nΟ αγώνας ξεκίνησε με τον Dixon (Ganassi-Honda) στην pole να διατηρεί την πρωτοπορία μέχρι τον 5ο γύρο ενώ πίσω του πιο επιθετικός φάνηκε ο Power που ανέβηκε από την ένατη στη δεύτερη θέση. Στον 5ο γύρο ο Kanaan (Ganassi-Honda) βρέθηκε δεύτερος πίσω από τον Dixon για να τον προσπεράσει στον επόμενο γύρο με τους δύο ομόσταβλους να βρίσκονται σε σχηματισμό. Ο Alonso κινούμενος μεθοδικά άρχισε να ανεβαίνει από τον 10ο γύρο για να βρεθεί στην εξάδα κατά τον 19ο. Οι μόνες Chevrolet του top-10 ανάμεσα στις Honda ήταν των Carpenter (3ος) και Power(9ος). Η πλειοψηφία των οδηγών της Penske-Chevrolet (ανάμεσα σε αυτούς και ο Castroneves) βρίσκονταν σε εκείνο τη σημείο κάτω από την 16η θέση. Ο πρώτος γύρος των pit-stops ξεκίνησε με τον Kanaan στον 28ο γύρο, ενώ ο Alonso μπήκε δύο γύρους αργότερα.\nΣτον 37ο γύρο ήταν η σειρά του Ισπανού να περάσει στην πρωτοπορία με μια πολύ όμορφη κίνηση στον teammate του, Rossi. Στην αρχή του 53ου γύρου οι τρεις πρώτοι (Alonso, Rossi, Sato) οδηγούσαν όλοι Andretti-Honda. Στο σημείο εκείνο και στην 2η στροφή εκτυλίχτηκε το φοβερό ατύχημα ανάμεσα που οδήγησε σε διακοπή έξι γύρους αργότερα. Ο Jay Howard έχασε το μονοθέσιο και χτύπησε στον τοίχο. Καθώς το αυτοκίνητο εκτός ελέγχου γυρνούσε στην αγωνιστική γραμμή βρέθηκε στο δρόμο του pole man Dixon. Ο Νεοζηλανδός δεν πρόλαβε να αντιδράσει και από την πρόσκρουση το μονοθέσιο σηκώθηκε στον αέρα για να προσγειωθεί με τη δεξιά του μεριά (στο ύψος των ψυγείων ευτυχώς) πάνω στην ειδική μπαριέρα ασφαλείας που έχει εγκατασταθεί εδώ και λίγα χρόνια στην πίστα. Πίσω τους βρισκόταν ο Castroneves που πέρασε κυριολεκτικά για χιλιοστά του δευτερολέπτου κάτω από το μονοθέσιο του Dixon ενώ εκείνο προσγειωνόταν. Και οι δύο οδηγοί βγήκαν χωρίς πρόβλημα από τα μονοθέσιά τους.\nΜε την επανεκκίνηση του αγώνα οι οδηγοί μπήκαν για το δεύτερο γύρο ανεφοδιασμών ενώ στην πρωτοπορία πέρασε ο Rossi και δύο γύρους μετά ο Sato με τον Alonso να υποχωρεί 4ος. Τα μονοθέσια της ομάδας του Michael Andretti συνέχισαν να κυριαρχούν εκμεταλλευόμενα την μεγαλύτερη ισχύ του κινητήρα της Honda με τον Hunter-Reay να περνά στην πρωτοπορία μετά τον τρίτο γύρο ανεφοδιασμών στον 81ο γύρο.\nΠιο πίσω όμως ο πολύπειρος τρεις φορές νικητής του αγώνα Helio Castroneves είχε αρχίσει την επίθεσή του. Έχοντας εκτίσει ένα drive-through penalty στον 75ο γύρο και κινούμενος μεθοδικά κατάφερε να περάσει τις Honda για να βρεθεί στην πρωτοπορία στον 96ο γύρο. Στον 136ο γύρο ο πρώτος κινητήρας Honda στο μονοθέσιο του Hunter-Reay θα παρέδιδε το πνεύμα. Ο Alonso είχε ήδη πριν τον 100ο γύρο αναφέρει έναν κραδασμό στο team radio και το αναπόφευκτο θα συνέβαινε στον 179ο γύρο ενώ είχε τελειώσει τα pit-stops του και είχε αρχίσει να πλασάρεται πολύ σωστά για το τελικό στάδιο του αγώνα.\nΣτην πρωτοπορία είχε περάσει πλέον ο Chilton (επίσης πρώην οδηγός F1) με τους Castroneves και Sato πίσω του. Θα βρισκόταν πρώτος για τους περισσότερους γύρους συνολικά (50) από οποιονδήποτε άλλον, αλλά μετά την επανεκκίνηση λόγω της πολλαπλής σύγκρουσης του 183ου γύρου και παρά τις πολύ σωστές αμυντικές γραμμές του στην πρώτη στροφή, θα υποσκελιζόταν από τον Castroneves στην πίσω ευθεία. Το χαμένο momentum του Βρετανού θα εκμεταλλευόταν ο Sato για να περάσει 2ος και τελικά στην πρώτη θέση με πέντε γύρους να απομένουν. Ο Helio δοκίμασε τα πάντα μέχρι την καρό σημαία, αλλά η ισχύς του Honda και η έξυπνη οδήγηση του Sato σφράγισαν το τελικό αποτέλεσμα.\nΉταν μια πανάξια νίκη για τον συμπαθέστατο Sato (παραλίγο να κερδίσει και το 2012), ένας θρίαμβος για την Andretti-Honda και μια μεγάλη εμφάνιση για τον Alonso που απέδειξε ότι έχει το δυναμικό να επιβληθεί (με λιγότερο από έναν μήνα εμπειρίας) στον δυσκολότερο αγώνα σε οβάλ του κόσμου. Λίγο νωρίτερα στο Μονακό λάμβανε χώρα μια συνάντηση των επικεφαλής της F1, Formula E και WEC με πρωτοβουλία του Jean Todt ώστε οι ημερομηνίες αγώνων των πρωταθλημάτων να μην συμπίπτουν στο μέλλον. Ήρθε μήπως η ώρα του Le Mans;\nindianopolis indycar αγώνες


Το βίντεο από τη φωτογράφιση του Brad Pitt για το GQ Style είναι ό,τι πιο μαγευτικό θα δεις σήμερα - The Curly Sue\nΣαν μια μίξη από κομμένες σκηνές του Tree of Life\nΌπως θα ‘χετε διαπιστώσει ήδη από τον καταιγισμό αναδημοσιεύσεων στα social media, ο Brad Pitt φωτογραφήθηκε και συνεντευξιάστηκε για το GQ Style. Η παραγωγή δεν τσιγκουνεύτηκε τα εξώφυλλα, δεν τσιγκουνεύτηκε τις φωτογραφίες, δεν τσιγκουνεύτηκε την τέχνη.\nΠρόκειται για μία από εκείνες τις συνεντεύξεις που οι κορυφαίοι stars δίνουν μια στα δέκα χρόνια, ενώ οι περισσότεροι “stars” δεν δίνουν ποτέ στη ζωή τους. Μιλάμε για διαμάντι. Συνοδευόμενο από αντίστοιχη φωτογράφιση-εικαστικό απαύγασμα. Όλη η μαγεία εγκιβωτίζεται στο παρακάτω βίντεο:\nΤη συνέντευξη μπορείτε να τη διαβάσετε ολόκληρη εδώ. Επειδή, όμως, είναι μακροσκελής και στα Αγγλικά,\nεπιτρέψτε μου να σας κάνω μια σύνοψη:\nΟ Brad Pitt στα 53 του δεν είναι ό,τι θα περιμέναμε να είναι ο Brad Pitt στα 53 του. Δεν αναπολεί τη νιότη σαν τζόβενο, δεν πλακώνεται στις πλαστικές, δεν αγοράζει ακριβά αυτοκίνητα, δεν έχει χάσει το μυαλό και το γούστο του. Ο τύπος αποτελεί μια τρομακτικότατη περίπτωση χορτασμένου ανθρώπου, που αντί να παρακμάσει με τα χρόνια, απλά περνάει στο επόμενο επίπεδο. Και εύλογα αναρωτιέται “what’s the point?”\nΜιλάει για τα παιδικά του χρόνια και τη στρατιωτική πειθαρχία του σπιτιού, εξηγεί πώς το παράκανε με το αλκοόλ και πώς τον βοήθησε η ψυχοθεραπεία σε όλα· απομυθοποιεί το σταριλίκι και την ηθοποιία (αποκαλύπτοντας πως πλέον τον τραβάνε περισσότερο άλλα είδη τέχνης), και σχολιάζει ψύχραιμα τα του διαζυγίου και των παιδιών. Γενικά, η συνέντευξη μοιάζει με απόσταγμα σοφίας κάποιου λόγιου συγγραφέα και η όλη ατμόσφαιρα φέρνει στο νου την υπαρξιστική φόρτιση του Tree of Life.\nΔεν κράζει, δεν πετάει μπαρούφες, δε νιώθει την ανάγκη να πολιτικοποιηθεί ντε και καλά\nΣτόφα ατομάρας, πρέπει να είναι γαμάτος στην παρέα. Α, επίσης λέει πως του αρέσει ο Frank Ocean, ε. Για κάποιον λόγο δεν εκπλήσσομαι. Κρίμα που δεν θα τον γνωρίσουμε ποτέ.\nΑν δεν τις έχετε δει ακόμα, δείτε και τις υπέροχες φωτογραφίες εδώ. Θαυμάστε παραγωγή, αισθητική και τι θα πει να είσαι ακούσια μοντέλο:\nPrevious article Δήμος Βερύκιος – ο νέος αντιπρόεδρος του ΔΣ του Alpha: Όλες οι φορές που κέρδισε τη θέση με το σπαθί του\nNext article Βραβείο Σοκαριστικά Σημαντικής Είδησης\n2.9k Shares322 Views\nΣτους 42°C κανείς δεν μπορεί να κρατήσει για πολύ τη μεταμφίεσή του\nHOLY BOOKERY #1


Συνθήκες καύσωνα με θερμοκρασίες έως 40 βαθμούς Κελσίου - Ενυπόγραφα\nΕΝΥΠΟΓΡΑΦΑ, Πέμπτη 30 Ιουλίου 2020 - 9:33 0 2 min read\nΣε εξέλιξη βρίσκεται το μίνι κύμα καύσωνα με τις θερμοκρασίες να αγγίζουν τους 40 βαθμούς Κελσίου.\nΟ καιρός θα παραμείνει αίθριος, καλός και ζεστός. Οι άνεμοι θα πνέουν από βόρειες διευθύνσεις 3 με 5 και στο Αιγαίο 6 με 7 μποφόρ, ενώ η θερμοκρασία θα σημειώσει νέα μικρή άνοδο και θα φθάσει τοπικά στα ηπειρωτικά τους 39 με 40 βαθμούς Κελσίου.\nΕιδικότερα, στην Αττική ο καιρός θα είναι αίθριος και οι άνεμοι θα πνέουν βόρειοι βορειοανατολικοί 4 με 5 και στα ανατολικά 6 μποφόρ. Η θερμοκρασία θα κυμανθεί από 26 έως 37 και στα ανατολικά έως 35 βαθμούς Κελσίου.\nΣτη Θεσσαλονίκη ο καιρός θα είναι επίσης αίθριος και οι άνεμοι θα πνέουν μεταβλητοί 3 με 4 μποφόρ. Η θερμοκρασία θα κυμανθεί από 23 έως 37 βαθμούς Κελσίου.\nΚαιρός: Γενικά αίθριος. Ανεμοι: Μεταβλητοί 3 με 4 και στα ανατολικά τοπικά βορειοανατολικοί έως 5 μποφόρ. Θερμοκρασία: Από 21 ως 38 με 39 βαθμούς Κελσίου. Στη δυτική Μακεδονία 2 με 3 βαθμούς χαμηλότερη.\nΚαιρός: Αίθριος. Ανεμοι: Μεταβλητοί 3 και πρόσκαιρα το απόγευμα τοπικά δυτικοί βορειοδυτικοί 4 με 5 μποφόρ. Θερμοκρασία: Από 20 έως 39 με 40 βαθμούς Κελσίου. Στα παραθαλάσσια η μέγιστη 2 με 3 βαθμούς χαμηλότερη.\nΚαιρός: Αίθριος. Ανεμοι: Βόρειοι βορειοανατολικοί 3 με 5 και στα ανατολικά τοπικά 6 με 7 μποφόρ. Θερμοκρασία: Από 20 έως 38 με 39 βαθμούς Κελσίου. Στα παραθαλάσσια η μέγιστη 2 με 3 βαθμούς χαμηλότερη.\nΚαιρός: Αίθριος. Ανεμοι: Από βόρειες διευθύνσεις 5 με 6 και τοπικά στις Κυκλάδες 7 μποφόρ. Θερμοκρασία: Από 22 έως 31 και τοπικά στη νότια Κρήτη έως 35 βαθμούς Κελσίου.\nΚαιρός: Aίθριος. Ανεμοι: Βόρειοι βορειοδυτικοί 5 με 6 και στα βόρεια τοπικά 7 μποφόρ. Θερμοκρασία: Από 24 έως 36 με 37 βαθμούς Κελσίου.\nΠΡΟΓΝΩΣΗ ΓΙΑ ΑΥΡΙΟ ΠΑΡΑΣΚΕΥΗ 31-07-2020\nΓενικά αίθριος καιρός. Τις μεσημβρινές και απογευματινές ώρες θα αναπτυχθούν πρόσκαιρες νεφώσεις στα κεντρικά και βόρεια ηπειρωτικά. Οι άνεμοι θα πνέουν από βόρειες διευθύνσεις 3 με 5, στο Αιγαίο 5 με 6 και μέχρι το μεσημέρι τοπικά έως 7 μποφόρ. Η θερμοκρασία θα παραμείνει σε υψηλά επίπεδα.\nTags #Καύσωνας #Πρόγνωση καιρού\nΚύπρος: Προς την κυπριακή ΑΟΖ πλέει το «Μπαρμπαρός»\nΠαραμένει στη ζωή μας το SMS\nΤι ισχύει για τα self tests τη Μεγάλη Εβδομάδα\nΕμβόλιο: Μαζικά στα εμβολιαστικά κέντρα οι νέοι – Ανάρπαστα τα ραντεβού\nΔολοφονία στη Ζάκυνθο: Πρώην ποινικός που γνώριζε πολλά ο 54χρονος επιχειρηματίας που εκτέλεσαν


The Music Bug 2.0: 1/2/2010 - 1/3/2010\nΕπινοήθηκε από τις κεραίες του musicbug στις 11:32 π.μ. 11 bugged up\nΕπινοήθηκε από τις κεραίες του musicbug στις 12:02 π.μ. 14 bugged up\nSakis & Tamta @ The S Club\nΑΛΗΘΕΙΑ: Έχω δηλώσει πολλές φορές στο blog τον θαυμασμό μου και για τους δύο!\nΘΑΡΡΟΣ: To μαγαζί και όσοι δουλεύουν μέσα σε αυτό είναι αγενέστατοι και με ύφος. Λες και δουλεύουν στη Σκάλα του Μιλάνο.\nΑΛΗΘΕΙΑ: H Tamta εκπληκτική, με φοβερή σκηνική παρουσία και φωνή. Η έναρξη καταπληκτική, με το νέο της τραγούδι "Θάρρος ή αλήθεια". Έκανε ένα πρόγραμμα αντάξιο του εξωτερικού, όσο και να μη θέλετε να το πιστέψετε. Με απρόβλεπτες διασκευές στα τραγούδια της ("Αγάπησέ με", "Δεν τελειώνει έτσι η αγάπη", "Κοίτα με", "Σ'όποιον αρέσει"), εκπληκτική ερμηνεία στο "Je t'aime" της Lara Fabian και το "Bring me to life" των Evanescence.\nΑΛΗΘΕΙΑ: Με το "Paparazzi" της GaGa, "Crazy in love" της Beyonce και "Ain't nobody" μαζί με το hit της "Φταις" ξεσήκωσε, όμως η πραγματική έκπληξη που μας ενθουσίασε όλους ήταν το medley με το "Ορκίσου" της Αλέξιας, "Το μόνο που θυμάμαι" της Ευρυδίκης και "Στοιχηματίζω" της Μαντώ.\nΑΛΗΘΕΙΑ: Η έναρξη του Σάκη με το "Σπάσε το χρόνο" ήταν εντυπωσιακή και με πολύ ωραίο χορευτικό.\nΘΑΡΡΟΣ: Ο Σάκης έκανε σχεδόν το ίδιο πρόγραμμα με το περσινό στο Starz, και χόρευε κλασικά όπως χορεύει τόσα χρόνια, χωρίς κανένα ίχνος ανανέωσης και πρωτοτυπίας. Με λίγα λόγια καμία εξέλιξη.\nΑΛΗΘΕΙΑ: Ξεσήκωσε με τα χορευτικά του hits "+Σε θέλω", "Όλα γύρω σου γυρίζουν" καθώς και με τις μπαλλάντες του "Σε θέλω σαν τρελός" και "Σ'έχω ερωτευθεί".\nΘΑΡΡΟΣ: Οι Cabin54 και ο rapper Gifted βαρετοί. Ειδικά οι Cabin54 πολύ wannabies, σε σημείο που σε εκνευρίζουν. Ο τραγουδιστής τους τόσο αεικίνητος που σε ζαλίζει πιο πολύ κι από το ποτό που πίνεις.\nΑΛΗΘΕΙΑ: Το πρόγραμμα σε γενικές γραμμές είναι αρκετά καλό, ευχάριστο και ποπ, με τον Σάκη κλασικά καλό αλλα χωρίς καμία αλλαγή τόσα χρόνια. Δε με χαλάει φυσικά μιας και είναι τόσο καλός, αλλά δεν ξέρω αν θα τον ξανάβλεπα live.\nΘΑΡΡΟΣ: Ναι, θα το πω! Η Tamta ήταν η καλύτερη απ'όλους, πιο πολύ κι από τον Σάκη. Και πριν προλάβεις να με σχολιάσεις ή να με κοροιδέψεις, δες την live και θα καταλάβεις ;-)\nΕπινοήθηκε από τις κεραίες του musicbug στις 12:00 π.μ. 12 bugged up\nΕτικέτες Σάκης Ρουβάς, greek pop, Tamta\nΕπινοήθηκε από τις κεραίες του musicbug στις 12:01 π.μ. 17 bugged up


7 Νησιά των Κυκλάδων για τις διακοπές σου! |ediva.gr\nΚαι όμως μπήκε το καλοκαίρι! Και μαζί με αυτό, σίγουρα, ξεκίνησες το ψάξιμο για τις παραλίες και τις περιοχές, που θα εξερευνήσεις φέτος στην καλοκαιρινή άδεια σου, καθώς επίσης και να βρεις όμορφα οικονομικά ξενοδοχεία και ενοικοζόμενα δωμάτια!\nΤο ψάξιμο, δύσκολο και ο χρόνος της άδειάς σου πλησιάζει. “Που να πάω;”, σκέφτεσαι.\nΑν με ρωτούσες, σίγουρα μία φανταστική επιλογή για το καλοκαίρι του 2015, είναι κάποιο νησί των Κυκλάδων.\nΓιατί; Για πολλούς λόγους! Είναι κοντά, οι τιμές έχουν πέσει αρκετά λόγω των συνθηκών, έχουν φανταστικές παραλίες, μαγευτικά τοπία και ικανοποιούν όλα τα γούστα!\nΔες επίσης: 5+1 Μονοήμερες εκδρομές που πρέπει να κάνεις!\nΤα 7 καλύτερα νησιά των Κυκλάδων!\nΜην αμελήσεις να πας στην παραλία του χωριού Απόλλωνας, καθώς εκτός των εξαιρετικών νερών της, έχει και φανταστικά ταβερνάκια! Αν δεν ξέρεις που να μείνεις, θα σου συνιστούσα στην Πλάκα, καθώς είναι γραφική, ήρεμη, πανέμορφη και μόνο 10 λεπτά με το αμάξι, από το κέντρο του νησιού. Βρες τα πιο φθηνά ξενοδοχεία για την Νάξο στο Booking.com!\nΕπισκέψου το Πίσω Λιβάδι, όπου δίπλα στα μπαρ και τα ταβερνάκια θα βρεις τη χρυσαφένια παραλία του Λογαρά. Βούτα στις Κολυμπήθρες της Νάουσας ή αν σου αρέσει να βρίσκεσαι ανάμεσα σε πολύ κόσμο πήγαινε στην Punda Beach ή στις Νεροτσουλήθρες. Δοκίμασε παριανό κρασί και κάνε windsurfing ή kite surfing. Βρες τα φθηνότερα ενοικιαζόμενα δωμάτια στην Πάρο στο Booking.com!\nΣτο κέντρο του νησιού θα βρεις μια πλούσια αγορά, ταβερνάκια, εστιατόρια και καφετέριες με μία θέα που κόβει την ανάσα. Η νυχτερινή ζωή, έντονη και εδώ με πολλές επιλογές για κάθε γούστο. Βρες τα καλύτερα ξενοδοχεία για Σαντορίνη στο Booking.com!\nΤο βράδυ, το κέντρο σχεδόν βουλιάζει από τον κόσμο, οι μουσικές παίζουν δυνατές από παντού και σίγουρα θα γνωρίσεις τόσο πολύ κόσμο, στην Ίο, όσο δεν γνώρισες ποτέ σε προηγούμενες διακοπές σου! Βρες τα πιο φθηνά καταλύματα για Ιο στο Booking.com!\nΤα τοπία που θα δεις εδώ είναι απερίγραπτα αλλά και το φαγητό επίσης. Να δοκιμάσεις φρέσκια κακαβιά στο γραφικό Ενάλιον στην Πολλώνια και να επισκεφτείς το Κρι Κρι στην Πλάκα, όπου έχει καθαρά ποτά, νόστιμη κουζίνα και live μουσικές, που θα σε ταξιδέψουν. Βρες τα φθηνότερα ενοικιαζόμενα δωμάτια στην Μήλο στο Booking.com!\nΑπό παραλίες, φυσικά και θα σου προτείνω την κοσμοπολίτικη Ψαρού, αλλά και τον εναλλακτικό, ήρεμο Φωκό. Δες το ηλιοβασίλεμα στη Μικρή Βενετία και πήγαινε τουλάχιστον σε ένα απογευματινό πάρτυ του Super Paradise. Βρες τα πιο φθηνά ξενοδοχεία για την Μύκονο στο Booking.com!\nΔες επίσης: Τα 10 καλύτερα νησιά για τις διακοπές σου!\nΤο Κίνι είναι τέλειο μέρος για να μείνεις, καθώς έχει πολύ χαμηλές τιμές και μια όμορφη παραλία. Φυσικά και θα πας στις κοσμοπολίτικες Αγκαθωπές, που συχνά διοργανώνουν και διάφορα party, αλλά και στην πιο ήρεμη Βαρβαρούσα στη βόρεια μεριά του νησιού.\nΕννοείται όμως, πως δεν πρέπει να φύγεις από το νησί αν δεν δοκιμάσεις την παραδοσιακή χαλβαδόπιτα και αν δεν φας στο Πέτρινο, φρέσκο ψαράκι. Βρες τα πιο φθηνά καταλύματα στην Σύρο στο Booking.com!\n8+1 Ελληνικοί χειμερινοί προορισμοί που πρέπει να επισκεφθείς!